Külli miqdarda narkotik vasitə dövriyyədən çıxarıldı - Fotolar » Kanal14.az\n23-05-2020, 16:46 31 dəfə baxılıb\nŞəmkirdə narkotik satan və alan şəxslər saxlanılıb.\nKanal14.az bildirir ki, DİN-in Mətbuat Xidmətinin Gəncə regional qrupundan "Qafqazinfo"ya verilən məlumata görə, Şəmkir Rayon Polis Şöbəsinin əməkdaşlarının keçirdikləri əməliyyat tədbirləri nəticəsində külli miqdarda narkotik vasitə dövriyyədən çıxarılıb. Beləki, narkotik vasitələrin qanunsuz dövriyyəsində şübhəli bilinən rayon sakinləri Möhsün Hacıkişiyev və əvvəllər məhkum olunmuş Zakir Əmiraslanov rayon ərazisində saxlanılaraq polis şöbəsinə gətirilib. Onların üzərinə baxış keçirilən zaman M. Hacıkişiyevin üzərindən 2 ədəd kağız bükümdə çəkisi 1.164 qram narkotik vasitə olan heroin, Z. Əmiraslanovun üzərindən isə 1 ədəd sellofan bükümdə çəkisi 0.478 qram narkotik vasitə olan heroin aşkar olunub.\nİlkin dindirilmə zamanı R.Əliyev narkotik vasitələri satmaq məqsədi ilə İlham adlı İmişli rayon sakinindən aldığını bildirib. Şəmkir və İmişli rayon Polis Şöbələrinin əməkdaşları tərəfindən davam etdirilən əməliyyat-axtarış tədbirləri nəticəsində İlham Qəhrəmanov saxlanılaraq İmişli rayon Polis Şöbəsinə gətirilib. Onun üzərinə baxış keçirilən zaman çəkisi 17 qram narkotik vasitə olan heroin aşkar olunub.\nOğuz rayon sakini narkotik vasitə ilə saxlanılıb- Foto\nGöyçay sakininin evində narkotik vasitə aşkar olunub\nNARKOTİK VASİTƏLƏRİN QANUNSUZ DÖVRİYYƏSİ İLƏ MƏŞĞUL OLAN ŞƏXS SAXLANILDI\nŞabranda narkotik vasitələrin qanunsuz dövriyyəsi ilə məşğul olan şəxs tutulub\nABŞ bu venesuelalının başı üçün 5 milyon təyin etdi\nMaşını kanala aşıran sürücü öldü\nBakıda evdə daha bir meyit tapıldı\nKollec məzunlarının NƏZƏRİNƏ\nDƏHŞƏT! Hamilə vaxtı koronavirusa yoluxdu, körpəsini qucağına ala bilmədən ÖLDÜ - VİDEO\nAzərbaycanda DƏHŞƏTLİ QƏTL: Ana və qızı güllələndi - 18+ FOTOLAR\nBakıda fleşmobun təşkilatçısına cinayət işi açıldı (FOTO)\nLalə Azərtaşa ağır itki üz verdi - FOTO\nQaradərilini öldürən polisin xanımından gözlənilməz addım\nZakir Həsənov generalları topladı - Müşavirə keçirdi\nİtaliya iqtisadiyyatı gerilədi – 24 ilin rekordu\nAzərbaycan Türkiyəyə qaz ixracında liderdir\nAzərbaycanlılar pandemiyada ən çox nə oxudular?\nHazırlıq kurslarının fəaliyyəti nə vaxt bərpa ediləcək? - Operativ Qərargahdan AÇIQLAMA\nBir mesaj gəldi, 2 800 məscid boşaldıldı\nOperativ Qərargah idman yarışları ilə bağlı QƏRAR VERDİ\nSaba Tümer: "Ondan uşaq istəyərdim..."- Foto\nPSJ-nin qapıçısı qəzaya düşdü\nOğlu illər sonra Xalq artistinə klip çəkdi - Video


”Spirulina”-Dəmir,Kalsium,Beta-Koratin,Vitaminlər,Selen,Maqneziu... - Elanisimo\n"Spirulina"–(Tam Təbii,Kimyəvi-Spirtli Qatqısız Məhsul,Dərman Deyil.)\nSual,Məlumat və Sifariş Üçün Telefonlar:\nSpirulina-Hazırda dünyada 200-dən çox ölkədə istifadə olunur. Spirulina kosmonavtların qidasına əlavə olunur. Tərkibi: Alman biotexnologiyası ilə emal olunmuş yabanı spirulina mikroyosunundan mikro və makroelementlər (dəmir, yod, kalsium, sink, maqnezium, selen, mis, fosfor, qalay, manqan, vanadium, xrom, bor, silisium, və s.), vitaminlər (A,E,D,C,B1,B2,B3,B6,B12, fol və nikotin turşusu, biotin və s.), nuklein turşuları, 18 növ amin turşuları, beta-karotin, doymamış yağ turşuları, fitosianin, xlorofil, xolinesteraza və s.\n2) Piylənmədən əziyyət çəkən insanlarda orqanizmi faydalı maddələrlə təmin edərək aclıq hissini azaldır, yorğunluğu götürür, şlakları təmizləyir (slimming çayı ilə bir proqramda).\n4) Qocalmanı ləngidir, orqanizmi faydalı maddələrlə zənginləşdirir;\n5) İdmançılarda fiziki gücü və diqqəti artırır, yorğunluğu götürür;\n6) Göz xəstəliklərinin: katarakta, gecə korluğu, diabetik retinopatiyanın kompleks müalicəsində;\n7) Şəkərli diabetin, insulindən asılı formanın kompleks müalicəsində;\n8) Uşaqlarda iştahanı normallaşdırır, orqanizmi sağlamlaşdırır, beyni qidalandırır;\n9) Oynaq xəstəliklərinin, revmatizmin kompleks müalicəsində, fəqərələrarası disklərin yırtıqlarında super kalsium və sinklə birgə spirulina çox gözəl nəticə verir;\n11) Keyfiyyətsiz, genidəyişilmiş, rejimsiz, “fast-fud” tipli qidalarla qidalanan insanlara orqanizmi təmizləmək və uzun müddət çatışmayan maddələrlə təmin etmək üçün;\n12) Hemodializ qəbul edən xəstələrə vitamin, mineral itkisini bərpa etmək, qanda hemoqlobini artırmaq, rahat həzm olan aminturşuları bədənə vermək üçün;\n13) Dəri xəstəliklərinin kompleks müalicəsində, daban çatlarının müalicəsində, dərinin elastikliyini artırmaq, dəri qırışlarını hamarlaşdırmaq üçün (daxilə qəbul olunur və xaricə maska olunur);\n14) Tərkibi zəngin olduğuna görə hamiləlik zamanı istifadəsi qanazlığı və başqa fəsadlardan sığortalayır, hamilə qadına gümrahlıq verir, gələcək körpənin sağlamlığını möhkəmləndirir.\nİstifadə qaydası: Körpələrə (6-18 ay) 0,5-1 kapsula gündə 1 dəfə yeməyə qatmaq. Uşaqlara (2-14 yaş) gün ərzində 1-3 kapsula yeməklə. Yeniyetmələrə gün ərzində 2-9 kapsula. Gənclər və böyüklərə gün ərzində 3-12 kapsulaya qədər.\nBuraxılış forması: flakonda 100 kapsula.\nƏlavə edilib 3 may 17:30


Dünyamızı, bizi izi bəxtiyar edən uşaqlar » Anaveusaq.az - İctimai-siyasi, pedogoji jurnal\nAnaveusaq.az » Qadın / Ana » Dünyamızı, bizi izi bəxtiyar edən uşaqlar\nMüəllif: Akif Əhmədov от 28-10-2016, 16:39\nTəbəssüm və ya gülümsəmə (ingilis dilində "smile" mənasına gələn) fizioloji haldır: ağızın iki kənarındakı və gözlərin ətrafındakı əzələlərin hərəkəti ilə yaranan bir bəxtiyarlıq, məmnunluq göstəricisidir. Gülümsəyən bir simaya və ya tez-tez gülümsəyən bir adama "güləş" və ya "gülərüz" deyilir.\nİnsanlar arasında, xüsusilə zövq və əyləncənin ifadəsi olsa da, istəksiz narahatlığının (qorxu) ifadəsi də ola bilər. Gülümsəməyin mədəniyyət fərqi qoymadan, müəyyən qorxulara (stimulus) verilən normal reaksiya olduğuna dair bir çox dəlil mövcuddur. Əksəriyyətlə gülümsəməyin səbəbi bəxtiyarlıqdır.\nHeyvanlar arasında, dişlərin göstərilməsi, gülümsəməyə bənzəsə də, adətən, təhdid etmək üçün edilir və ya təslim olma əlamətdir: sadəcə, üz ifadəsini dəyişdirmir, beyinin fiziki və emosional acısını azaldan endorfinlər ifraz etməsinə səbəb olur və beləliklə, xoşbəxtlik hissi verir.”\nBunlar gülüş haqqında vikipediyadan tərcümə ilə təqdim etdiyimiz məlumatlarıdır, fəqət, son da deyil.\nNə qədər ki həyat var, nə qədər ki insan övladı var , həyat+insan qovuşuğunda bu gülüşlərin yeni ilmələri, çalarları, ahəngi yaranacaq. Amma biz bu yazımızda oxucularımızı körpə gülüşləri ətrafına cəm etməyə çalışacağaıq.\nNədir körpə gülüşləri?\nDünyanın müzakirəsiz, ən möcüzəvi və ən tilsimli şeyi - həyatın ən gözəl rəngi, nəfəs alıb -vermənin daha mənalı gəldiyi nadir anlardan biridir körpə gülüşü....\nSözlərlə izah edilməsi çətindir: günəş kimidir... Soyuq ürəklərə ən yaxşı məlhəm, əlacdır bu yavruların gülüşləri. Bir balaca canları ilə hamımızı ovsunlayır: "kobud”larımızı incələşdirir, "qəddar”larımıız mülayimləşdirir. Qarşısındakı nə qədər ciddi, sərt adam olsa da, onu güldürə bilən, ani də olsa, üzünü mülayimləşdirə bilən bir potensiala sahib olur: əlin, ayaqların oynadıb qığıldayar. Baxan da ixtiyarsız olaraq qoşular bu nizama.\nBalaca, sevimli çöhrəsi ilə baxıb təbəssüm paylayan mələk körpələrin gülüşləri dünyanın bütün şirinlərindən dadlıdır. Bu gülüşlər onların saf, təmiz duyğularının bədənlərinə əks olunmuş halıdır. Gördünsə gördüyün ana qədər səni üzən problem və qayğıları tamamca unudub, elə bil bunlar heç olmayıbmış kimi, əyilib üzünü üzünə toxunduracaqsan, ətrini çəkıcəksən. Yoxsa, ölərik ki... Yoxsa, baş götürüb keçmişdik, ilim-itim itmişdik ki sərhəddən.\nYaz yağışının narıncı rəqsi, sakit dənizdə bir-digırinə qovuşmağa can can aşiq-məşuq dalğaların bənzəsiz səsi, budaqdan budağa qanad açan xarı bülbülün sevgi zümzüməsi kimi cümlələr silsiləsinə daxil ola biləcək söz qrupudur körpə gülüşləri. Eşidirsən, görürsən: canında, ruhunda, qanında, xəyallarında, arzularında bir tərpəniş hiss edirsən...\nSevdiyin, sənə bunları bəxş edənin əzəl istəyi bu imiş və elə bil ki, bu məqamda impulslar qarşılıqlı olaraq bir-birini tapıb birər olurlar.\nYadınızdadırsa, televiziyada göstərmişdilər: Xətai rayonunun Gəncə prospekti 44 nömrəli evin girişində yeni doğulmuş qız uşağı tapmışdılar, amma övladları olmur deyə əllərini göyə uzadan övladsız ata-ana yox, polislər.\nUşaq müayinədən sonra 1 saylı Körpələr evinə təhvil verilmişdi. Fikir verin: bir "ana” (əgə onu bu adla çağırmaq olarsa) öz dilsiz-ağızsız, köməksiz körpəsini ayaqlar altına atıb gedir. Mənim, sənin, kiminsə qarşısına belə uşaq çıxarsa, dözmərik, ona sahib çıxarıq, amma bu qəddar insan bu böyüklükdə günaha batır. 2-ci bir məqam: körpə həyatımızın mənasıdır, həyatımızı məzmunlu və dadlı edir. Onu dünyaya gətirmək, nazını çəkmək valideynlərin borcudur.Uşaq döğa ana qucağında, ta ocağında boya-başa çatıb pərvazlnmalıdır, körpələr evində yox. Onu bu haqdan məhrum etmək qəddarlıq deyil bəs nədir?\nBiz uşaq evlərində bir neçə dəfə olmuşuq, yazılar vermişik. Yəni, uşaq evləri, burada yaşamağa məhkum edilmiş çocuqların simasını da görmüşük, səsini də eşitmişik, tale yollarını da az-çox izləmişik. Dövlət nə qədər himayə etsə də, ana qucağından, ailə ocağından məhrum bir uşağın üzü heç vaxt gülə bilməz...lap öz həyatını qurmuş olsa belə.\nBizim oxucularımız arasında övlad həsrətli nə qədər analar var. İllərdir dua etməkdədirlər ki, bircə övladları olsun: qız olsun, amma olsun. Təki onlar da dünyamızın bir yavrulu anası olsunlar.\n5 nəvəm var, istəyirəm 5 –i də olsun. Son nəfəsimə kimi evimdə, ocağımda müqəddəslik görüm. Və bu müqəddəslik hər bir evimizdə, ailəmizdə olsun. Biz dadan sevinci Səadətlər də, Nigarlar da, Rasimələr.....ata-analarına, qayınata-qayınanalarına daddırsınlar. Bu, mənim dualarım.\n"Ana və Uşaq” hamıya Mersedes arzulamaya bilər, hamının Seyşel adalarında istirahət etmək imkanı olmaması da uğursuzluq deyil. Amma hər bir ailəmiz uşaqlı olsun, nəvəli-nəticəli olsun. Hər bir ata-ana həyata nəvəm var deyə daha bağlansınlar.\nOxunub: 2 377\n5 yanvar 2021 04:21


Vatikan ərazisində "pedofiliya" ilə bağlı vahid qanun tətbiq edildi\nRoma papası Francis. Vatikan , 4 mart , 2019.\nRoma papası Francis, Vatikan ərazisində pedofilliklə bağlı vahid qanun tətbiq edilməsi barədə fərman imzalayıb.\nBunadək bu məsələni qismən həll edən ayrı-ayrı maaddələr mövcud idi.\nYeni qanun iyunun 1-dən qüvvəyə minir.\nYeni qanun apostol məktubu formasında nəşr edilib və 12 əsas bənddən ibarətdir.\nBu qanun Vatikan ərazisi və Vatikanın diplomatik missiyalarına şamil ediləcək.\nVatikan hakimiyyəti indən belə seksual zorakılığqda ittiham olunan istənilən kahin və işçiləri işdən azad etməli olacaq.\nBundan başqa şikayətlərin qəbulu ilə bağlı xüsusi prosedur yaradılacaq.\nBundan başqa Vatikan bundan əvvəl baş vermiş bu cür halları hərtərəfli araşdırmaq qərarına gəlib.\nQeyd edək ki, Vatikanın xəzinədarı Kardinal George Pell bu ilin fevralında uşaqlara qarşı cinsi təcavüzdə təqsirli bilinib. Bunun 22 il əvvəl Avstraliyada 13 yaşlı oğlanlara qarşı törədildiyi bildirilir.\n“Reuters” yazır ki, kardinal uşaqlara təcavüzdə təqsirli bilinən ən yüksək rütbəli katolik ruhanisidir.\nVatikanın rütbəcə üçüncü rəsmisinə qarşı ittiham bu gün – fevralın 26-da açıqlanıb.\nSon vaxtlar katolik kilsəsi ətrafında yaranmış bu qalmaqal onun Birləşmiş Ştatlarda, Çilidə, Avstraliyada və digər yerlərdə nüfuzuna zərbə vurub.\nKardinal 22 il öncə Melburndakı Müqəddəs Patrik Kilsəsində 13 yaşlı oğlanlara qarşı beş cinsi təcavüz halına görə təqsirli bilinib. Onda Pell kilsənin arxiyepiskopu olub.\nQurbanların biri 2014-cü ildə vəfat edib.\nYeni qanun apostol məktubu formasında nəş edilib və 12 əsas bəntdən ibarətdir.


Fransada polislə toqquşmalar - Modern.Az Azərbaycan və dünya xəbərləri\n7 mart 2021, 01:00 | AKTUAL\nFransada polislə toqquşmalar\nFransanın Lion şəhəri yaxınlığındakı Bron kommunasında naməlum şəxslər iğtişaşlar törədib, polislə toqquşmalar təşkil ediblər.\nModern.az xəbər verir ki, bu barədə “Proqre” qəzeti məlumat yayıb.\nQəzetin yazdığına görə, iğtişaşlar zamanı bir neçə avtomobil yandırılıb, iştirakçılar zibil qutularını yandırıb, küçələrdə hərəkəti çətinləşdiriblər.\nFransanın daxili işlər naziri Jerald Darmanen Bronda keçirilmiş xüsusi əməliyyat zamanı beş nəfərin saxlanıldığını bildirib. Ümumilikdə isə Lion metropolitenində 21 nəfər həbs olunub.


Qara Qarayev: "Bu oyunlar Bakıda futbol bayramına çevrilməlidi" - Stadium.az\nQara Qarayev: "Bu oyunlar Bakıda futbol bayramına çevrilməlidi" - MÜSAHİBƏ\n17.10.2017 | 2424 dəfə oxunub\nÇempionlar Liqasının qrup mərhələsi çərçivəsində sabah “Atletiko”nu qəbul edəcək “Qarabağ”ın yarımmüdafiəçisi Qara Qarayev oyun öncəsi mətbuat konfransında jurnalistlərin suallarını cavablandırıb:\n- “Atletiko” barədə ancaq xoş sözlər söyləmək olar. Bu komanda son vaxtlar alqışalayiq oyun göstərir. Qrupun ən aqressiv oyun sərgiləyən komandasıdı. Yəqin ki, sabah da belə oyun sərgiləyəcəklər. Sabah yaxşı oyun göstərib, doğma azarkeşlərimiz önündə yaxşı nəticə qazanmağa çalışacağıq.\n- Hazırda mövcud olmayan şəhəri təmsil etmək sizin üçün nə deməkdi?\n- Əlbəttə, bu mənə çətinlik yaradır. Ancaq “Qarabağ” bu ağrını unutdura bilir. Ümid edirəm ki, tezliklə öz doğma şəhərimizdə çıxış edəcəyik. Qarabağ adı bizə əlavə güc, məsuliyyət verir ki, oyunlara daha ürəklə hazırlaşaq.\n- Bu yaxınlarda Almaniya millisinə qarşı çıxış etdin. Milli ilk hissədə bu yığmaya qarşı inamlı çıxış etdi. Bu oyunda qazanılmış təcrübə “Atletiko” ilə matçda sizə nə dərəcədə kömək edəcək?\n- Millidə oynamaq “Qarabağ”da çıxış etməkdən fərqlidi. Orda bütün ölkəni, bayrağı təmsil edirsən. Orda yaxşı çıxış etdik. Ancaq rəqibin təzyiqinə davam gətirə bimədik və ardıcıl qollar buraxdıq. Ümumiyyətlə, “Qarabağ”da qazandığımız təcrübə millidə, millidə qazandığımız təcrübə isə “Qarabağ”da bizə kömək edir.\n- Artıq 4-cü ildi “Qarabağ” qrup mərhələsində çıxış edir. Əvvəllər futbolçularımızın xaricdə çıxış etməməsinin səbəbini mötəbər yarışlarda şans qazanmamaları ilə izah edirdik. Dörd ildi “Qarabağ”ın əsas heyət üzvü olaraq qrup mərhələsində çıxış etsən də, xaricdən təklif yoxdu. Bunun səbəbini nədə görürsən?\n- Yəqin bu 4 il ərzində o səviyyəyə çatmamışam ki, belə təklif olmayıb. Təkcə mənə yox, heç bir azərbaycanlı futbolçuya belə təklif gəlməyib. Avropada oynamağı çox istərdim. Əvvəllər də bu cür təklif olacağı təqdirdə heç düşünmədən qəbul edəcəyimi demişdim. O ki qaldı bu problemin səbəbinə, bunu mən də bilmirəm.\n- “Roma” ilə oyunda yağışın yağması və nəqliyyatla bağlı problemlər azarkeşlərə narahatlıq yaratdı. Buna görə bu dəfə biletlər tam satılmayıb. Onların bu oyuna gəlməsi üçün azarkeşlərə hansı çağırışı etmək istərdiz?\n- “Roma”dan sonra Bakıda iki böyük komandaya qarşı oyunumuz qalıb. Bu oyunlar Bakıda futbol bayramına çevrilməlidi. Hava bu cür oyunları buraxmaq üçün əsas olmamalıdı. Hələ sabaha kimi vaxt var. İnanıram ki, azarkeşlərimiz yağışa, küləyə baxmayaraq, stadiona gəlib, bizə dəstək olacaqlar.


Paltaryuyan maşın ev təsərrüfatının əvəzsiz elementidir, bu, çox vaxt qənaət etməyə imkan verir. Texnologiya hər sahədə irəliləyir, paltaryuyan maşınlar da bir funksiyanı məhdudlaşdırmır, paltarları təmizləyirlər. Polşa bazarında smartfonlar vasitəsilə idarəetmə təklif edən bir çox paltaryuyan maşın var. Xiaomi bu sahədə də məhsulun məhsulunu görürəm və Viomi şirkəti ilə birlikdə yeni bir məhsul, ağıllı bir paltaryuyan maşın təqdim edirik.\nViomi məhsulu bir paltaryuyan maşınıdır, Çin istehsalçısı yuma zamanı geyimləri daha yaxşı qoruyar. Dakikada bir 8 kg və 1200 RPM gücünə malikdir. Yuma temperaturu 40 dərəcədir, yuyucu maşını yuyulma prosesindən əvvəl suyu bu temperatura daha yaxşı təmizləyici məhsullar təmin etmək üçün qızdırır.\nIstifadəçi üçün bir çox proqram mövcuddur, onlardan biri sürətli bir 15 dəqiqə təmizləmə proqramıdır. Nömrə içərisində 2 kiloqram paltar yükləyərkən işləyəcək. Kirli geyim daha çox yığılmışsa, üç kiloqram paltar ilə dolu bir barabanı idarə edə biləcək 32 dəqiqəlik proqramı istifadə edə bilərsiniz. İki proqram tam suya və elektrik istehlakı ilə vaxt və pul qazanmaq üçün tam bir nağara yükləməyiniz lazım olmadıqda mükəmməl işləyəcək.\nPaltaryuyan maşın smartfonlarda Mi Home tətbiqinə qoşulur. Ancaq Bluetooth və ya Wi-Fi bağlantısı olub olmadığını bilmirəm. Viomi, paltaryuyan maşın çox sakit işləyir, amma db-də yayılmış səs-küy barədə heç bir məlumat tapa bilmədim.\nTəqdimat qrafiki, bazardan olduğu kimi qorxudur. Xiaomi, bu yol deyil.\nAğıllı Viomi paltaryuyan maşın Çində 1499 yuan, $ 218 üçün qiymət verilmişdir. Asiya bazarında 28 Avqust ayında qazanacaq, sonra məhsul rəsmi olaraq satışa təqdim ediləcək. Debütten əvvəl sifariş verməyə qərar verən hər kəs 100 yuan endirim alacaq. Mən mütləq başqa birinə daha çox maraq göstərərdim divarına monte edilə bilən Xiaomi bir paltaryuyan maşını, lakin Avropaya göndərilmir.\nviomi paltaryuyan maşın Xiaomi paltaryuyan maşın\nMichał Avqust 23, 2018\nAğıllı mini Xiaomi Moyu paltaryuyan maşın


Lionel Messi La Liqada 400-cü qolunu vurub - AZƏRTAC – Azərbaycan Dövlət İnformasiya Agentliyi\nLionel Messi La Liqada 400-cü qolunu vurub\n“Barselona” futbol klubunun argentinalı hücumçusu Lionel Messi La Liqanın 19-cu turunda “Eybar”la oyunun 53-cü dəqiqəsində rəqib komandanın qapısına yol tapmaqla İspaniya çempionatında 400-cü qolunu vurub.\nAZƏRTAC “Barselona”nın saytına istinadla xəbər verir ki, 31 yaşlı futbolçu İspaniya çempionatlarında meydana çıxdığı 435 oyunda 400 dəfə fərqlənib. Onun məhsuldarlıq göstəricisi orta hesabla 0,92 faiz təşkil edir.\nMessi La Liqanın 90 illik tarixində ən çox qol vuran futbolçudur. “Real Madrid”in sabiq hücumçusu Kriştiano Ronaldo 311 qol ilə siyahıda ikinci yerdədir. Siyahıda digər yerlərdə Telmo Zarra (251), Huqo Sançez (234) və Raul Qonzales (228) qərarlaşıblar.\nArgentinalı forvard bu göstərici ilə həm də Avropanın beş böyük milli çempionatında ən çox qol vuran futbolçular arasında da liderdir. Belə ki, 1965-1979-cu illərdə “Bavariya”nın sabiq hücumçusu Gerd Müller 365, 1957-1971-ci illərdə “Çelsi”, “Tottenhem” və “Vest Hem”də forma geyən ingiltərəli forvard Cimmi Qrivs isə 357 dəfə fərqləniblər.\nMessi karyerası ərzində “Barselona”nın heyətində indiyədək 659 oyunda 575 qol vurub və 224 məhsuldar ötürmə verib. Argentinalı futbolçu cari mövsümdə La Liqada 17 oyunda 17 dəfə adını tabloya yazdırıb.\nHücumçu Argentina millisinin heyətində 128 oyunda 65 qol vurub.\nAZERTAG.AZ :Lionel Messi La Liqada 400-cü qolunu vurub\n“Lill” klubu baş məşqçi ilə müqaviləni yeniləyib\n“Sevilya” klubu Avstriya millisinin müdafiəçisini heyətinə qatıb\nMunir El Haddadi “Sevilya” klubuna transfer edilib


Prezident İlham Əliyev Nazirlər Kabineti Aparatının strukturunu təsdiqləyib - Report.az\nPrezident İlham Əliyev Nazirlər Kabineti Aparatının strukturunu təsdiqləyib Nazirlər Kabineti Aparatının işçilərinin say həddi (İşlər idarəsi istisna olmaqla) 200 ştat vahidi müəyyən edilib 23 Avqust, 2017 17:27\nBakı. 23 avqust. REPORT.AZ/ Azərbaycan Prezidenti İlham Əliyev Nazirlər Kabineti Aparatının strukturunun təsdiq edilməsi haqqında fərman imzalayıb.\n"Report" xəbər verir ki, fərmana əsasən, Nazirlər Kabineti Aparatının işçilərinin say həddi (İşlər idarəsi istisna olmaqla) 200 ştat vahidi müəyyən edilib.\nFərmanda qeyd olunub ki, Nazirlər Kabineti Aparatının İşlər idarəsinin işçilərinin say həddini Nazirlər Kabineti təsdiq edir. Nazirlər Kabineti zərurət olduqda Nazirlər Kabineti Aparatının strukturuna daxil olan şöbələrdə sektorlar (İşlər idarəsində şöbələr və sektorlar) yaradır.\nBundan başqa, Nazirlər Kabinetinin iş qaydasının layihəsini bir ay müddətində hazırlayıb Azərbaycan Respublikasının Prezidentinə təqdim etməlidir. Eyni zamanda, Nazirlər Kabinetinin Aparatı haqqında əsasnamənin layihəsini bir ay müddətində hazırlayıb Azərbaycan Respublikasının Prezidentinə təqdim etməlidir.\nNazirlər Kabineti Aparatının struktur bölmələrinin ştat cədvəlini bir ay müddətində təsdiq etməlidir.\nAzərbaycan Respublikası Prezidentinin aktlarının bu fərmana uyğunlaşdırılması ilə bağlı təkliflərini üç ay müddətində hazırlayıb Azərbaycan Respublikasının Prezidentinə təqdim etməlidir.\nMərkəzi icra hakimiyyəti orqanlarının normativ hüquqi aktlarının bu fərmana uyğunlaşdırılmasını nəzarətdə saxlamalıdır və bunun icrası barədə beş ay müddətində Azərbaycan Respublikasının Prezidentinə məlumat verməlidir.\nNazirlər Kabineti Aparatının strukturu aşağıdakı kimi müəyyənləşdirilib.\nПрезидент Ильхам Алиев утвердил структуру Аппарата Кабинета министров


Uğurlu iş qrupları qurmağın perspektivi. 2019\nUğurlu iş qrupları qurmağın perspektivi.\nKomandanın reallaşdırmağa çalışdığı hədəf nədir və komandanın məqsədi nədir?\nMəqsədi uyğun bir komanda qurmağı düşünmək çox vacibdir. Komandanın çalışacağı istiqamət barədə dəqiq bir təsəvvürə sahib olmaq, komandanın etməsi lazım olan potensial növünə birbaşa təsir göstərdiyindən möhkəm bir təməldir. Bu da öz növbəsində komandanın mövcud potensialının artırılmalı və çatışmayan “maddələrin” qiymətləndirilməli olduğunu göstərir.\nKomandanın, üzvlərinin, əksəriyyəti şüursuz olaraq, öz sözləri ilə desək öz həyatlarını apardıqları mövcud bir "konteksti" var. Kontekst üzvlərə təcrübə və qərar qəbul etmə qabiliyyəti barədə məlumat verir. Bu "kontekstin" parametrlərini tanımaq və məqsədə çatmaq üçün tələb olunan gözlənilən standartlarla ölçmək çıxışı sadə, lakin effektiv şəkildə idarə etmək üçün açardır. Məsələni göstərmək üçün sadə bir nümunə budur: Komandanın kontekstindəki üzvlərin faktiki qabiliyyətlərindən asılı olmayaraq "Bunu edə bilmərik" deməkdirsə, nəticə üzvün faktiki imkanları deyil, kontekstin xidmətində olacaqdır . Buna görə gözlənilən nəticə çox güman ki, "əldə edilmir". Digər tərəfdən, kontekst "biz edə bilərik və edəcəyik" deməkdirsə, ən çox ehtimal olunan nəticəni təxmin edə bilərsiniz. Bu, bir komandanın şüursuz olaraq təsiri altında olduğu bütün mümkün şərtlərə aiddir. Əvvəldən məsələnin mərkəzinə gəlmək, qısa müddətdə və ya kəskin tətbiqetmələrlə bütün yeni bacarıqları öyrənmək kimi çətin vəziyyətlərdə “üzvi” və təbii şəkildə irəliləməyinizə kömək edə bilər. Kontekst hədəfə xidmət etdikdə, proses ona qarşı deyil, istədiyiniz nəticəyə doğru axır.\nBunu nəzərə alaraq müvəffəqiyyətli bir iş qrupu qurmaq üçün öz kontekstiniz barədə aydın olmalısınız. Bu həm də təcrübənizin göstəricisidir.\nMənə lazım olan əlavə gücü əldə etmək üçün nə lazımdır?\nİndi ağlınızdakı məqsəd və təsirli bir kontekst var. Komandanın inkişaf etdirməsi üçün lazım olan bacarıq və bacarıqları aydınlaşdırın və komandanı bu bacarıq və bacarıqların əhəmiyyəti ilə əlaqələndirin. 1. Əlavə tutuma və ya performans səviyyəsinə çatdıqda açılacaq imkanları araşdırsınlar. 2. Komandanın bu əlavə alətlərə yiyələnməyin vacibliyini dərk etdiyi dərəcədə və onları qorumaqda uğurlu olmaları lazım olduğu dərəcədə. Hədəf əhəmiyyətsiz və ya çox stimullaşdırıcı olmayan kimi təsnif edildikdə motivasiya xüsusilə vacibdir.\nHədəfi vacib və ruhlandırıcı hesab etdikdə, ardıcıllığı komandanın üzvlər siyahısında prioritet olmağa dəvət edirsiniz. Əlbətdə ki, vacib və ruhlandırıcı gördüklərimizə qatılmağımız motivasiya olunur və bu cür fəaliyyətlərlə nadir hallarda tərəddüd edirik. Məsələ ilə bağlı fəaliyyətin həqiqi dəyərindən asılı olmayaraq. Məsələn: siqaret çəkən hər gün siqaret çəkməyə baxır. Bu şəxsi səviyyədə olduğu kimi komandalara da aiddir. İştirakçıları əlindəki məqsəd və ya tapşırığın “əlavə dəyəri” ilə əlaqələndirərək onlar üçün idrak doğrulaması baş verir və məqsədə çatmalarının nəyə görə yaxşı olacağını səmərələşdirir. Nəticədə, əlbəttə ki, bir istək yaranır və nəticədə lazımi səylər göstərilir. Psixikalarında köklənən üzvlərin “sağlam düşüncə” si aktivləşdiriləcək və kəşfiyyat məşqləri zamanı yaşadıqları rasional doğrulama sayəsində “gəmidə” olacaqlar. Şüurumuz kəşfiyyat zamanı əldə edilən məlumatları anlamaq üçün hazırlanmışdır, sonra normal olaraq daxili bir söhbət formasını alacaq məlumatlara sahib olmaq üçün lazımi təsdiqləmə. Komanda üzvləri öz tapıntıları olduqları və istifadə edilmiş bir məlumat əldə edilmədiyi üçün yüksək dərəcədə mənimsəmə və fərdi məsuliyyət də gözləmək olar.\nDəyişiklikləri həyata keçirmək üçün bir məsləhət\nSelf-konsepsiyası ilə eyniləşdirmə ilk növbədə müqavimətin ortaya çıxmasının səbəbidir. "Şəxsiyyət" rolumuz ("özünü başa düşmə" rolumuz) mövcud şüur vəziyyətini qorumaq və yaşamasını təmin etmək üçün nəyin bahasına olursa olsun. İstənilən dəyişiklik forması ümumiyyətlə ilkin vəziyyətə və ya sabit vəziyyətə (təhdid) təmsil edir (dəyişiklikdən sonra fərqli olduğu üçün). R-Sistemi (və ya sürünən beyni, amigdala bezi), neo-korteksdə bir insana işarə edən və "bir şeyin səhv olduğunu" xəbərdar edən bir həyat gücünü tetikler. Vəziyyəti yenidən "normal" və ya "təhlükəsiz" vəziyyətə gətirmək üçün insana lazımi enerjini verin (ilkin vəziyyət). Mübarizə, uçuş və dondurma cavablarının əldə edildiyi yer budur. Baş verən müqavimətin fərqində olsaq və etiraf etsək, yüksək səviyyədə müqavimət göstərə bilərik. Yaşanan müqavimətin "yanında olmaq" bacarığı, fərdi müqavimətə qapılmaqdansa, həqiqi müqavimət vəziyyətinə sahib olmaq üçün lazımlı perspektiv və fürsət verir. Bildiklərinizə sahib olduğunuz şeylərə sahibsiniz. O mənada ki, "bir şeydən" xəbərdar olduğunuzda, indi bildiyiniz "bir şey" ilə bağlı alternativ seçimlərə giriş əldə edirsiniz. "Bir şey" haqqında məlumatınız yoxdursa, onun üzərində bir gücünüz yoxdur və onu dəyişdirə bilməyəcəksiniz və bu səbəbdən də bilmədən onun təsiri altındasınız. (Sizindir.) Müqavimət göstərmə mövqeyinə əsasən alternativ qərarlar bu nöqtədən verilə bilər. Dəyişməyə qarşı müqavimət göstərdiyindən fərd müqaviməti buraxmaq və beləliklə zəhmət çəkmədən dəyişikliyi təmin etmək fürsətinə sahibdir. Çünki müqavimət idmanın olmamasında vacib amildir. Bu mümkün olmadıqda, məqsədə çatmaq üçün daha çox enerji əldə ediləcəkdir. Hədəfə müqavimət göstərmək üçün enerjinin bir hissəsindən fərqli olaraq. Hər hansı bir müqavimət forması mövcud vəziyyətdən "fərqli" olaraq şərh olunan bir şeyi mənimsəyə bilməməsi ilə nəticələnir. Bu, ümumiyyətlə hadisələrlə birlikdə olmaqdan daha çox bir təhdid və reaksiyanın nəticəsidir. Yalnız öz müqavimətinin tanınması və tanınması alternativ bir dövlətə çatmaq üçün kifayətdir. Lazım olan yalnız müqaviməti buraxmaq və bizi hazır vəziyyətə gətirmək qərarıdır.\nMəqsədin nə olduğunu bil.\nKomandanın məqsədinin nisbi olduğunu bil.\nHədəfə çatmaq üçün uyğun bir kontekstin yaradılması.\nHədəfə çatmaq üçün hansı qabiliyyətlərin tələb olunduğunu bilin.\nKomandadan itkin güclərin müəyyənləşdirilməsi.\nKomandanı itkin potensiala sahib olmağın əhəmiyyəti və faydaları ilə əlaqələndirin.\nBütün müqaviməti atın, qabiliyyətlər əldə edin və hədəfə çatın.\nBaxılması üçün: Hədəfiniz komandanın fəaliyyət göstərdiyi mühitə (ekosistemə) necə uyğun gəlir?\nkonkret məhsuldarlığı necə hesablamaq olarşifer kafel necə kəsilirdebet kartı pin nömrəsini necə hack etməkyahoo maliyyəsində gözlənilən bazar gəliri necə tapılırmami necə yazılırnoutbukun wifi adapter kimi necə istifadə ediləcəyiorta siçan düyməsini yeni nişanı açmaq üçün necəbir qağayı necə partlayacaq\nPole Dance bizə güc verirmi ?: Bugünkü polyaklar feminizmi necə başlarına çevirir?Buna görə fikrinizi dəyişdirinGIF-lərin dediyi kimi (CodersFirst) iş müsahibənizi necə mıxlamaq olarÖvladınızın təhsili üçün möhkəm bir investisiya planı necə yaradılırMicrosoft Certified Solutions Expert (MCSE) olmaqÖzünüzlə danışıq tərzinizi necə dəyişdirmək olarTələbə salnamələri: Akademik son tarixlərə cavab vermək üçün vaxtı necə tarazlaşdırmaq olarNiyə həkimlər trans kişilərlə müalicə etməyi öyrənmirlər?


ATU və Ankara Universiteti arasında yeni əməkdaşlıq üzrə işçi qrup yaradılacaq » Tibbqazeti.az\nATU və Ankara Universiteti arasında yeni əməkdaşlıq üzrə işçi qrup yaradılacaq\n“Azərbaycan və bütün Türk dünyası üçün həssas olan bir dönəmdə qardaş Türkiyənin ən qabaqcıl universitetlərindən olan və uzun müddətdir sıx əməkdaşlıq etdiyimiz Ankara Universitetindən dəstək almaq bizi çox təsirləndirir”. Bunu Azərbaycan Tibb Universitetinin (ATU) rektoru, professor Gəray Gəraybəyli Ankara Universiteti ilə birlikdə keçirilən vebinarda bildirib.\nO, iki universitet rəhbərliyi arasında keçirilən onlayn görüşdə çıxışı zamanı Azərbaycan Respublikasının Prezidenti, Ali Baş Komandan İlham Əliyevin göstərişinə əsasən ordumuzun apardığı hərbi əməliyyatlar, işğaldan azad edilən ərazilər, Ermənistan silahlı qüvvələrinin mülki əhalini hədəfə alması, dinc sakinləri, o cümlədən qadın və uşaqları qətlə yetirməsi haqqında məlumat verib, Azərbaycanın haqq savaşının tezliklə qələbə ilə başa çatacağından əminliyini ifadə edib. Qardaş Türkiyənin və Ankara Universitetinin bu haqlı mübarizəmizdə yanımızda olmasından qürur hissi keçirdiyini deyən G.Gəraybəyli bu dəstəyə görə dərin minnətdarlığını bildirib.\nATU-nun rektoru rəhbərlik etdiyi təhsil ocağında son illər aparılan islahatlar, tədris proqramlarının beynəlxalq standartlara və Türkiyə universitetlərinin proqramlarına uyğun olaraq dəyişdirilməsi barədə məlumat verib, Ankara Universiteti ilə əməkdaşlıq çərçivəsində planlaşdırılan layihələr, iş birliyindən gözləntilər barədə də fikirlərini açıqlayıb.\nATU-nun beynəlxalq əlaqələr üzrə prorektoru, dosent Orxan İsayev bu təhsil müəssisəsi ilə Ankara Universiteti arasında 2019-cu ildə imzalanmış akademik iş birliyi protokolunun şərtləri barədə danışıb. Qeyd edib ki, protokola müəllim və tələbələrin mübadiləsi, qısa və uzunmüddətli kliniki kursların keçirilməsi və elmi araşdırmaların aparılması kimi bəndlər daxildir. O.İsayev Ankara Universiteti ilə əməkdaşlıq çərçivəsində gücləndirilməsi vacib olan istiqamətlər haqqında da fikirlərini bölüşüb. Azərbaycan Respublikası Prezidentinin 2018-ci il 16 noyabr tarixli Sərəncamı ilə təsdiq edilmiş “2019-2023-cü illər üçün Azərbaycan Respublikasında ali təhsil sisteminin beynəlxalq rəqabətliliyinin artırılması üzrə Dövlət Proqramı” sahəsində də əməkdaşlıq edilməsinin vacib olduğunu vurğulayıb.\nProrektor qeyd edib ki, hazırda ATU-da 717 Türkiyə vətəndaşı təhsil alır. Onlardan 410 nəfəri tibb ixtisası üzrə, 173 nəfəri stomatologiya, 134 nəfəri əczaçılıq ixtisası üzrə, 21 nəfəri isə rezidentura pilləsində təhsilini davam etdirir.\nTürkiyənin Ankara Universitetinin rektoru, professor Necdet Ünüvar Ankara Universiteti olaraq daim Azərbaycanın yanında olduqlarını bir daha bəyan edib. Qeyd edib ki, Tibb Universiteti ilə Ankara Universiteti arasında əməkdaşlığı bir çox istiqamətlərdə möhkəmləndirmək olar. Bunların sırasında əczaçılıq ixtisası üzrə qarşılıqlı işlər görülə biləcəyi vurğulanıb. Professor ATU-da tədris proqramlarının beynəlxalq standartlara uyğunlaşdırılmasının gələcəkdə ikili diplom məsələsinin həllinə kömək edəcəyini bildirib.\nAzərbaycanın Türkiyədəki səfirliyinin təhsil müşaviri Nəcibə Nəsibova son illər ATU-nun beynəlxalq əlaqələrinin genişləndiyini vurğulayıb. O, ATU-nun Qazi Universiteti ilə əməkdaşlıq çərçivəsində tibb bacısı ixtisası üzrə kursların təşkil olunduğunu xatırladıb. N.Nəsibova Ankara Universiteti ilə əczaçılıq ixtisası üzrə əməkdaşlığın hər iki ali məktəb üçün əlverişli olacağına inandığını bildirib.\nVebinarda ATU-nun tədris hissə müdiri, dosent Samir Cavadov, Əczaçılıq fakültəsinin dekanı, dosent Kamandar Yaqubov, Beynəlxalq əlaqələr şöbəsinin müdiri, dosent Müşfiq Orucov, Ankara Universitetinin rektor köməkçiləri, fakültə dekanları iştirak ediblər.\nGörüş iştirakçıları universitetlər arasında yeni əməkdaşlıq istiqamətlərinin araşdırılması məqsədilə işçi qrup yaradılması qərarına gəliblər.шаблоны для dle 11.2


Müsavatın gənclər sədri partiyaya ağır ittihamlar səsləndirdi və istefa verdi | Azadliq\nHome MANŞET Baş Yazı Müsavatın gənclər sədri partiyaya ağır ittihamlar səsləndirdi və istefa verdi\nMüsavatın gənclər sədri partiyaya ağır ittihamlar səsləndirdi və istefa verdi\non: Oktyabr 13, 2014 In: Baş Yazı\n“Musavat hökumətin oyuncaqlarına tərəf aparılır; İqbal Ağazadənin çıxışını musavatçılara dinlətmək siyasi riyakarlıqdır”\nƏhliman Abbas: “Despot rejimlə mübarizədə prinsipial və qətiyyətli olmaq uğurun əsas şərtidir”\nMüsavat Partiyası Gənclər Təşkilatının sədri Əhliman Abbas istefa verib. Bu barədə o, özünün facebook səhifəsində bəyanat yayıb.\n“2011-ci ilin yanvar ayında Müsavat partiyasına daxil olmuşam. Məqsədim ölkədə hökmranlıq edən korrupsioner-avtoritar rejimə qarşı mübarizəyə əlimdən gələcək tövhəni vermək idi . 2013-cü ilin noyabrından isə Musavat Gənclər Təşkilatının sədrliyini edirəm. Bildirmək istəyirəm ki, partiyadan ayrılmaqla bağlı qərarım var və qarşıdakı həftənin ortasına kimi ayrılmaqla bağlı rəsmi prosedurları yekunlaşdıracağam.\nBu yazıda məni Musavatdan ayrılaraq ictimai-siyasi, demokratik dəyişikliklər naminə fəaliyyətimi davam etdirməyə vadar edən səbəbləri qeyd edirəm:\n1. Partiya içində siyasi səviyyəsiz, qaragüruh qanadın hegemonluq qazanması nəticəsində Musavatda hər hansı normal siyasi fəaliyyətin davam etdirilməsi praktik olaraq mümkünsüz vəziyyətə düşüb. Bu qanadın böhtançı, mədəniyyətdən, insanlıqdan kənar, intriqaya, səmərəsiz gərginliklərə meylli davranışlarının nəticəsi olaraq vaxtilə nəhəng bir partiya olan Musavat bir xeyli ziyalı, nüfuzlu insanın partiyadan ayrılması ilə siyasi ömrünün qaranlıq vaxtlarını yaşayır. Mənim ölkəmdə görmək istədiyim, bunun üçün çalışdığım azadlıq, azad söz, fərqli fikir, yeniliklərə açıq, seçimlərə dözümlü olmaq kimi inkişafın əsasını təşkil edən dəyərlərə bu siyasi qaragüruh qanadın yanaşması heç də ölkədəki avtoritar rejimə yarınanların yanaşmasından fərqlənmir. Və bu qanadın əxlaq və insani dəyərləri unutmasının pik nöqtəsi partiyanın 8-ci qurultayı ərəfəsində baş verdi. Mətbuatdan ictimaiyyətin xəbərdar olduğu kimi açıq ya da gizli şəkildə sosial şəbəkələrdə rəhbərləri və ilham mənbələri olduğu şəxslər tərəfindən böhtanla, təhqirlərlə, hikkə ilə silahlandırılmış bu şəxslər özlərindən fərqli olan hər kəsə qarşı linç kampaniyası qurmağa çalışırlar. Qeyri-demokratik seçkilər (əslində təyinat) sonrası bu adamların partiya rəhbərliyini ələ keçirməsilə sıraladığım siyasi xəttin partiyanın rəsmi xətti olması mənim qərarıma təsir edən faktorlardan biridir. Hesab edirəm ki, ölkədəki avtoritar rejimi, azadlığa düşmən olan ailə rejimini ancaq onun əksi olan azadlıqlara söykənən, əxlaq və insani dəyərlərə sayğısı olan, uğursuzluq yox uğur vəd edən siyasi alternativlə məğlub edə bilərik.\n2. Çoxlarınızın müşahidə etdiyi kimi bugün Musavatın idarəçiliyini aparan şəxslərin partiyanın müxtəlif səviyyələrində açıq və gizli şəkildə olan narahatçılıqlara baxmayaraq prinsipial müxalifətçilik mövqeyindən sapdığı aydındır. Despot rejimlərə mübarizədə prinsipial və qətiyyətli olmaq uğurun əsas şərtidir. Bugün Musavat partiyasını Əli Əliyevin, Əhməd Orucun və sairə hökumətin oyuncağı olan siyasi partiyaların tərəfinə dartılıb aparılır və artıq bizim buna qarşı durmaq imkanımız yoxdur. Əgər bir neçə il bundan öncə İqbal Ağazadə ilə müttəfiqlik onun hökumətə bağlı olması səbəbi irəli sürülərək etiraz edilirdisə, bugün musavatçılara onun çıxışını dinlətmək siyasi riyakarlıqdır. Səmimi şəkildə mübarizəyə qoşulmuş insanların üzərindən siyasi biznes qurulması prosesində hesab edirəm ki, iştirak etmək mənim öz dəyərlərimə xəyanətim olardı. Mən öz şəxsi mənafeyim naminə heç zaman mənə inanan, mənə güvənərək sədrlik səlahiyyəti verən dostlarımı kiminsə biznesi xatirinə qurban vermərəm. Və bu dediklərimin 2015 seçkiləri və ərəfəsində nə dərəcədə doğru olduğu anlaşılacaq.\n3. Mən yuxarıda sadaladığım hər iki xoşagəlməz faktorla partiya içində qalaraq mübarizə apara bilərdim, bəlkə də mütərrəqqi insanlarla birlikdə bu prosesin qarşısını da ala bilərdik. Ancaq mən hesab edirəm ki, enerjimi, vaxtımı, Musavatın dəyişməsinə sərf etməkdənsə Azərbaycanın dəyişməsi uğrunda aparılan mübarizə naminə xərcləməyim daha faydalı olar.\nPartiyadan ayrıldıqdan sonra yuxarıda vurğuladığım kimi əvvəlki hədəflərim və dəyərlərim uğrunda mübarizəmi davam etdirəcəyəm. Mübarizəmizin hansı formada təşkil ediləcəyini dostlarla və məsləhətlərini dəyərləndirdiyim insanlarla müzakirələşdikdən sonra verəcəyik. Biz başladığımız işi yarımçıq qoymayacağıq, istənilən şəraitdə dəyərlərimizə arxa çevirməyəcəyik, hədəflərimizə çatanacan səbrlə mübarizə aparacağıq.\nBizimlə biryerdə bu işi axıra çatdıracaq dostlara eşq olsun, bizdən ayrı qalan dəyərli dostlara da uğur olsun”.\n“İcra başçısı alveri”ndə 50 min manatlıq “şirinlik”\n“Qəm pəncərəsi”ndə ən yüksək qonorar uzunqulağa verilib


Sonuncu yayın sonatası – Artlogos\nİlahi, ora sözü elə bil yekə bir daş olub başıma düşdü. Bu qadın özünəməxsus istedadı ilə həmişə arzularımın önünə keçməyi bacarırdı.\nAxı mən neçə vaxtdır yolunu səbirsizliklə gözlədiyim pianinomun pəncərələri küçəyə açılan qonaq otağına qoyulmasını arzulayırdım. Bəs indi bu zəhləmgetmiş, yatandan-yatana girdiyim, qaranlıq uşaq otağı ideyası bu qadının ağlına hardan gəldi?\nAnam həmin anda mənə müharibə filmlərindəki əsir düşərgələrindən hoppanıb evimizə düşmüş alman SS-çi qadınlarını xatırlatdı. Həmişəki kimi onun qəfləti “ideyalarına” qoşulmaqda gecikməyən atamın anlayışlı görünmək xülyası da çox qısa çəkdi. O və yığma komandası əmrə müntəzir anamın ardınca düşüb uşaq otağına getdilər.\nHər şey yerbəyer olandan sonra atam məni səslədi. Mənsə qonaq otağında pianinom üçün bələdlədiyim boş yerdə dayanıb fikrə getmişdim. Musiqiyə olan cüzi həvəsim, gələcəklə bağlı romantik arzularıma qarışmış ümidlərim, sevgi dolu hisslərim puça çıxaraq bu boşluqda fır-fır fırlanırdılar.\nUşaq otağına gələndə divarın dibinə qoyulmuş qara pianinoya ötəri nəzər saldım. Xeyli işlənmişdi. Üstündə şamdanları da vardı. Atam həvəslə pianinonun alınma prosesini anama izah edirdi. Guya zindan qədər ağır olan bu musiqi aləti bir rus qadının alman nənəsindən yadigar qalıb. Qadın da yadigar olan pianinonu satmaq istəmirmiş, amma Bakıdakı qohumlarımız birtəhər onu razı salıblar. Bir az da keçsəydi, atam pianinonun rəhmətlik İohan Sebastyan Baxa məxsus olduğunu deyəcəkdi. Ən cüzi əhvalatı belə boyayıb, bəzəyib nəql etmək atamın xasiyyəti idi. Deyəsən anam da onun məlum xasiyyətinin boy verəcəyindən ehtiyat edərək məni dartıb pianinonun qarşısına əyləşdirdi. Dərs tapşırıqlarını da qarşıma töküb atamla birgə otaqdan çıxdılar.\n“Əsla! Bu qaranlıq, işıq yanandan-yanana aydınlanan otaqda mənim pianino çalmağımı kim eşidəcəkdi?! Heç kim!\nPianino qonaq otağına qoyulmalıydı! Bu, mütləq belə olmalı idi. Anamın “prostoy” karandaş qədər hissiyyatsız, boz rəngə çalan şəhadət barmağı hardan, necə, nə cür oldu ki, bu otağa tuşlandı? İndi mən burda qırx gün, qırx gecə özümü öldürsəm də, nə küçədən keçən adamlar, nə hər axşam küçəyə yığışan oğlanlar, nə də ki, o, mənim dınqıltılarımı eşidə bilməzdi. Lap gətirib bu alman pianinosunun içərisinə bir toy mikrofonu qoşsaq da Elşad mənim pianinomun səsini eşitməzdi. Vəssalam!”\nMəndən bir sinif yuxarı oxuyan Aqildən sonra Elşad ikinci məhəbbətim idi. Bəlkə də ilk məhəbbətim. Hər halda Aqil mənə Elşad qədər diqqət göstərməmişdi. Onun elə ilk gündən gözü icra başçısının bacısı qızı Afaqa düşmüşdü. Afaq gələn kimi mənim ulduzum sönmüşdü. Ax, kişilər, kişilər! Həmişə ən parlaq aydan belə ulduz düzəltməyi bacarırlar. Sözün düzünə qalsa, heç mən özüm də Aqilə çox bənd olmamışdım. Qara, üzü çilli, kök oğlan idi. Bir üstünlüyü vardı ki, sinif rəhbərim Nailə müəllimənin oğlu idi. Həm də həmişə zövqlə geyinməyi bacarırdı.\nMüharibənin səsi biz tərəflərdə də eşidiləndən, oxuduğumuz məktəb hərbi hissəyə çevriləndən sonra məcbur qalıb Cəmil Əhmədov adına məktəbə getməli olduq. Həmin məktəbin direktoru İslam müəllim anamın bibisinin oğulluğu idi. Amma bunun mənim hekayəmə heç bir dəxli yoxdur. Sadəcə olaraq vurğulamaq istəyirəm ki, anamın qohumları vəzifəli adamlar olublar. Əsas məsələ o idi ki, Cəmil Əhmədov məktəbində tam azadlıq hökm sürürdü. Xüsusən də məhəbbət məsələlərində. Oğlanlar qızları sevir, onlara məktub yollayır, öz sevgiləri uğrunda başqa oğlanlarla dalaşıb əlbəyaxa olurdular. Sevgililər bir-birlərinə xoşladıqları filmlərin baş qəhrəmanlarının adlarını ləqəb qoyurdular. Fəridə, Kamran, Komissar Kattani, Nəsimi, Şəms, Ryabina və b.\nYeddinci sinfi qutarhaqutarda Elşad mənə bənd oldu. Anası bizim məktəbdə müəllimə işləyirdi. Özü isə avaranın biriydi. Amma mərd oğlandı. Məndən üç yaş böyük idi.\nHara gedirdim Elşad kölgə kimi arxamca gəlirdi. Əsasən bizdən böyük sinfin uşaqları Elşadın mənə olan sevgisinin fərqinə varmışdılar. Mənə olan münasibət birdən-birə dəyişmişdi. Sevgilisi olan qızlar siyahısındaydım. Belə məsələlər isə zarafat deyildi.\nElşad hər gün mənim arxamca düşüb evə yola salırdı. Amma heç vaxt yaxına gəlmirdi. Adətən oğlanlar sevdikləri qızlara və ətrafdakılara sevgilərinin təmizliyini sübut etmək üçün yaxınlaşmırdılar. Bir müddət uzaqdan-uzağa izləyib, sevirdilər.\nElşadın məni izləməsi yağış, qar, şaxta demədən hər gün təkrar olunurdu. Mən dərsə getmədiyim günlərdə isə o, atasının narıncı moskviçi ilə məhləmizə qədər gələrdi. Bizimlə üz-üzə maşın ustası Hacıbala dayının oğlu ilə Elşad bir sinifdə oxuyurdular. O, da onlara gəlmək adı ilə gəlib-gedirdi. Onu həmişə iyirmi, otuz addımlıq məsafədən görürdüm. Üzünün cizgilərini də elə bu uzaqlıqdan yadımda saxlamışdım. İki dəfə Elşadla yaxın təmasda onun “Son zəng” tədbirində oldum. Həmin gün sinif qızlarını mənim arxamca “elçiliyə” yollamışdı ki, məclisə təşrif aparım. Sinfə girəndə hamı mahnı sədaları altında rəqs edirdi. Mən içəri girən kimi musiqi dəyişib həzinləşdi. Elşad əlimdən tutub məni sinif otağının ortasına çəkdi. Hamı elə bil onunla sözləşmişdi, meydandakı məsafə də xeyli genişləndi. O rəqs edir, mən isə bacarmadığımdan ona baxırdım. Qız olmağın nə olduğunu ilk dəfə məhz həmin gün dərk etdim. Qızarıb, pörtmüşdüm. Elə bilirdim nəsə pis iş tutmuşam və bunu otaqda olan hər kəs görüb. Mənimlə birgə gələn rəfiqəmə yaxınlaşıb dedim ki, gedək. Sinifdən çıxıb evə yollandım. Qəzənfərin dikini qalxanda onun yenə arxamca gəldiyini hiss etdim. Amma bu dəfə daha yaxınımda idi. Hənirini bir anlıq boynumun arxasında hiss etdim.\nÜz-üzə dayanmışdıq. Yəqin ki, öpmək istəmişdi… Amma cəsarəti çatmamışdı. Bəlkə də qıymamışdı.\nTətilə çıxandan sonra elə bildim ki, hər şey bitdi. Amma bitməmişdi. Ara-sıra qonşuluğumuza gəlib-gedirdi. Bir gözü həmişə bizim qapıda olardı. Artıq bicləşmişdim. O gələn kimi qaçıb yola çıxmırdım. Əvəlcə qapının açar yerindən onu müşahidə edirdim, bizə tərəf çox baxırdısa zibil atmaq, su gətirmək bəhanəsi ilə gözünə görsənib qayıdardım.\nQonşumuz Qərib həkimin evi ikimərtəbəli idi. Qızı Əminənin pianinosu da ikinci mərtəbənin küçəyə açılan otağına qoyulmuşdu. Əminənin piano ifası məşhur idi. Hansı film çıxırdısa, Əminə həmin günü o filmin mahnısını pianinoda məşq edib çalmağa başlayardı. Çox vaxtı qaranlıq düşəndə oğlanlar onların qapısına yaxın yığışıb siqaret çəkib, astadan söhbət edər həm də Əminənin çalğısına qulaq asardılar.\nƏlbəttə, ata-ana elə olardı də. Yoxsa bizimkilər kimi? Mənim qonşu qızından nəyim əskik idi ki, pianinomu aparıb dərin quyu qədər qaranlıq, mübhəm uşaq otağına atdılar?!\nHəyətimizdəki fındıq ağacının dibində gəlinciklə oynayan bacımdan soruşdum\nUşaq otağına gəlib pianinomu nifrətlə süzüb, qapağını şaqqıltı ilə çırpdım.\nAtam demişkən, zindan qədər ağırlığı olan bu musiqi aləti artıq heç bir işə yaramırdı.\nEh, ay ata, ömründə bircə dəfə də arvad sözünə qulaq asmasaydın, elə bil dünya dağılacaqdı. Nə olardı ki, ortalıqdakı stolu kənara çəkib pianinomu qonaq otağına aparsaydın. Sən həmişə ürəyi təmizliyindən bu SS-çi arvadının toruna düşürsən.\nSonra qəfildən anamdan qısas almağın yolları barədə düşünməyə başladım. Pianino şifonerə yaxın qoyulmuşdu. Şifonerin üstündə isə anamın cehizlik çamadanı vardı. Üstünə də başında ağ fatası, üzündə duvağı olan gəlin şəkli yapışdırılmışdı. Üzü aşağı baxan uzun kirpikli, dodağı boyalı gəlinin qəribə bir cazibəsi vardı. Neçə dəfə istədim o şəkli qopardım anam qoymadı. Toyda, bayramda anam çamadanı düşürüb ordan nəsə götürəndə həmin şəkilə baxa bilirdim.\nHeç tərəddüd etmədən pianinonun üzərinə, ordan da şifonerə çıxıb çamadanı açdım. İlk qarşıma çıxan ağ rəngli dirnaq boyası oldu. Bahalı, matah mal idi ki, anam bura qoymuşdu. Boyanı götürüb küçəyə çıxdım. Qarşıma çıxan hər kəsin dırnağına çəkdim. Ta ki, dibində qalan qədər. Anam evə gələndə məni yaxşıca çimdikləyib bir-iki də dümsük ilişdirdi.\nAnama baxanda atama qarşı nisbətən humanist davranırdım. Çünki onu anamdan bir azca çox istəyirdim. Bağçaya gedən vaxtlarımda hardan toy səsi gəlirdisə deyirdim: “Mən ərə gedəndə atamı da özümlə aparacam.” Böyüdükcə başa düşdüm ki, uşaq vaxtı səydərəşin yekəsi olmuşam. Ərə gedəndə adam özündən başqa heç kimi, heç hara apara bilməz.\nAmma atamı anamdan çox istəməyimin mənim “qisas” tədbirlərimə qarışacağı yox idi. Onu öz əli ilə qazdığı quyuya salacaqdım. Anamın çamadanı küllüyə atılandan, çamadanın üstündəki başı fatalı gəlinlik şəkli ortalıqda qalandan sonra hər gün şifonerin üstünə çıxıb atamın sirli, qara çantasının içərisindəki cavanlıq məktublarını təftiş etməyə başladım. Əlimə xeyli şübhəli “material” keçmişdi.\nErtəsi günü səhər yeməyində döyülməyi gözə alsam belə, planlı şəkildə hazırladığım nitqimə təkan verdim.\nAtam, çeçidi. Pendir çörəyi şirinçayqarışıq boğazında qaldı. Stəkanına çay süzən anam əlini saxladı. Onun baxışları mənə yox, birbaşa atamın kürəyinə zilləndi. Sanki söhbət bir az da tündləşsə, qadın mətbəx bıçağı ilə atamın kürəyini nişan alıb-almayacağını götür-qoy edirdi. Anamın cavabı geciksə də, atamın tənbehi gecikmədi.\nAtam: “Nə səfehləyirsən? Dur, rədd ol. Dərsə gecikirsən.”\nÖzümü suyu süzülmüş kimi göstərərək mətbəxi tərk etsəm də, sevincimin hüdudu yox idi. Qisas planımı müvəffəqiyyətlə yerinə yetirmişdim. Bəli, Əkbər bəy. Sən götür, mənim pianinomu apar, quyunun dibinə tulla. Bütün arzularımın önünə üç otaqdan hasar çək, mən də bunun acığını səndə qoyum? Olmaz! Hər kəs layiq olduğu cəzanı almalıdır!\nMən… Son dəfə pianinom olan otağa keçdim. Etibarasızlıq göstərdiyim uşaqlıq dostumun qapağını qaldırdım. Barmaqlarımı pianinonun dilləri üzərində ehmalca gəzdirib, onları sığalladım. Əmin idim ki, titrəyən əllərimin həniri mənim etibarsızlığımı bağışladacaqdı. Gələcək arzularımı, ümidlərimi, bir də ilk sevgimin xatirələrini pianinonun dilləri üzərində gizlədib qapağı örtdüm. Bizi gözləyən taksi son dəfə uzun-uzadı siqnal verdi. Elə bil hardasa nəsə qırıldı, yarımçıq qaldı…\n…Həmin yay mənim qayğısız uşaqlıq illərimin, dəcəlliklərimin, ürəyimdə döyünən ilk məhəbbət çırpınışlarının sonuncusu oldu. Rayonumuz məktəbin açılmasına səkkiz gün qalmış işğal olundu. Elşad müharibəyə yola düşdü. Qohumlar, qonşular hamısı baş götürüb evlərindən qaçdılar. Məhləmizdəki həyətlər bomboş və viranə qaldı.\nRayon işğal olunandan bir il sonra yataqxanada məskunlaşan qonşumuz Hacıbala dayıgilə qonaq getdik. Elşadı son dəfə dolabın üstünə qoyulmuş, üzərinə “Məzun” yazılmış albomun üçüncü sırasından boylanan gördüm. Xəfifdən gülümsünürdü. Elşad bir də heç zaman gülümsəyə bilmədi. Bu mənim onunla son görüşüm oldu.


Cəmiyyət 10 Fevral 2017 09:47 (UTC+04:00)\n“Azərbaycan Respublikasının dövlət sərhədi haqqında” və “Sərhəd qoşunları haqqında” qanunlara dəyişiklik edilir. Trend-in məlumatına görə, dəyişikliklər Milli Məclisin Müdafiə, təhlükəsizlik və korrupsiya ilə mübarizə komitəsinin iclasında müzakirə edilib.\n“Dövlət sərhədi haqqında” qanunun 12-ci maddəsinin ikinci və üçüncü hissələri yeni redaksiyada verilir. Dəyişikliklərə görə, nəqliyyat vasitəsi və ya mal sahibləri, yaxud nəqliyyat vasitələri barəsində səlahiyyətli olan digər şəxslər və ya onların nümayəndələri Gömrük Məcəlləsində nəzərdə tutulmuş hallarda gömrük orqanlarının və ya əməliyyat-axtarış, kəşfiyyat, əks-kəşfiyyat fəaliyyətinin iştirakı ilə nəqliyyat vasitələrini və yüklərini açmağa borcludurlar. Xəzər dənizinin Azərbaycana mənsub olan bölməsində milli maraqlara təhdidlər haqqında əməliyyat məlumatları olduqda, gömrük orqanlarının iştirakını təmin etmək mümkün olmadığı hallarda milli təhlükəsizliyi və ya dövlət sərhədinin toxunulmazlığını təmin etmək məqsədi ilə onlar sərhəd qoşunlarının tələbi ilə nəqliyyat vasitələrini və yüklərini aşmağa borcludurlar.\nŞəxslərin Azərbaycanın dövlət sərhədindən qanunsuz keçməsinin, habelə narkotik vasitələrin, psixotrop maddələrin və onların prekursorlarının, güclü təsirli, zəhərli, zəhərləyici, radioaktiv, partlayıcı maddələrin və qurğuların, hərbi texnikanın, odlu silah və döyüş sursatının, nüvə, kimyəvi, bioloji və digər kütləvi qırğın silahlarının hazırlanmasında istifadə oluna bilən materialların və avadanlıqların, mülki dövriyyəsi qadağan olmuş və ya məhdudlaşdırılmış digər əşyaların dövlət sərhədindən qanunsuz keçirilməsinin qarşısını almaq məqsədilə sərhəd qoşunları ölkəmizin dövlət sərhədinin buraxılış məntəqələrində ölkəyə gələn və ölkədən gedən nəqliyyat vasitələrinə, yüklərə və başqa əşyalara müəyyən edilmiş qaydada baxış keçirirlər.\nMilli Məclis Sədrinin birinci müavini, komitənin sədri Ziyafət Əsgərov bildirib ki, bununla bağlı həmçinin “Sərhəd qoşunları haqqında” qanununda da müvafiq düzəlişlər edilib. Düzəlişlərə əsasən, sərhəd qoşunlarının vəzifə və hüquqları daha da genişləndirilib. Onlar yuxarıda qeyd olunan hallarda dövlət sərhədinin buraxılış məntəqələrindən kənarda qeyri-qanuni hərəkətlərin qarşısının alınmasını təmin etməli və bunun üçün müvafiq tədbirlər görməlidirlər.\nHər iki qanun layihəsi Milli Məclisin plenar iclasına tövsiyə olunub.\nSənaye balıq ovu ilə məşğul olan subyektlərə xəbərdarlıq edilib


Fövqəladə hallarda insanları xilas edən xanım – Peşəkar » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nFövqəladə hallarda insanları xilas edən xanım – Peşəkar\nDate: 17 Mart 2017, 11:30, Oxunma sayı: 2500\nBeş uşaq anası olan xilasedici Xəyal Sadıqova: “İnsan həyatını xilas etmək zövqlü işdir”\n"Yorulmaq nədir, bilmirəm. Çatdırmamaq sözü də mənə çatmır. Bircə problemim yatmağa vaxtımın az qalmasıdır. Həm işimi yaxşı görməliyəm, həm də ailəmə lazımi qədər diqqət ayırmalıyam. Elə bil ki, Allah mənə 3-4 ürək, daha çox güc, qüvvət verib. Ona görə mənə heç bir iş çətin gəlmir”. Bu sözləri bizimlə söhbətində Fövqəladə Hallar Nazirliyinin Xüsusi Riskli Xilasetmə Xidmətinin mütəxəssis xilasedicisi Xəyal Sadıqova səsləndirdi.\nQeyd edək ki, X.Sadıqova 8 mart – Beynəlxalq Qadınlar günündə ölkə başçısı tərəfindən Azərbaycanın ictimai həyatında səmərəli fəaliyyətlərinə görə "Tərəqqi” medalı ilə təltif olunub.\n- Ali təhsiliniz psixologiya və sosiologiyadır. Amma tamam başqa sahədə çalışırsınız. Məqsədli olaraq bu sahəyə gəldiniz, yoxsa, şərait elə gətirdi?\n- Mən universiteti bitirən vaxt iş tapmaq bir az çətin idi. Sonra da ailə qurdum, uşaqlarım oldu. Müəllim kimi fəaliyyət göstərmək fikrim varıydı, sənədlərimi vermişdim də. Amma sonra elə oldu ki, ixtisasımla bağlı olmayan işlərdə çalışdım. Xadiməlik də etdim, çörək zavodunda da çalışdım. Amma hərbini sevirdim və xeyirxah işlə məşğul olmaq kimi istəyim də var idi. Niyyətin hara, mənzilin ora deyirlər. Sonunda Allah elə qismət etdi ki, iki niyyətimi birləşdirən bir işdə çalışdım. Demək ki, hər şeyin öz vaxtı var imiş. Öz ixtisasım üzrə işləsəydim, indi bəlkə də bu sahəyə gəlməyəcəkdim. İnsan həyatını xilas etmək zövqlü işdir.\n- Neçə ildir bu sahədəsiniz?\n- İnsanları xilas etmək çətin deyil? Çünki bunun intihara cəhd edəni, dağıntı altında qalanı, yanğında olanı və s. var.\n- Həm çətin, həm də məsuliyyətlidir. Amma istək olandan sonra hər şey insana asan gəlir. Biz quruda xilasetmə xidməti göstəririk. Əgər suda kimsə batsa, biz onun kənar ərazilərində axtarış apara bilərik. Amma belə qeyd etdiyiniz və digər hallarda insanları xilas etmək lazım olursa, bunun üçün əlimizdən gələni edirik. İşin çətinliyi odur ki, həmin an biz də həyəcanlı oluruq, stress keçiririk. Bir də insanı haradan xilas etməyimiz də önəmlidir. Burada fiziki çətinlik ola bilər. Elə yer var ki, ora çıxıb, özünə yer etmək və insanı xilas etmək asan deyil. Amma mənə görə, həyatda çətin heç nə yoxdur.\n- İnsanları xilas edəndə özünüz də təhlükə ilə üzləşməmiş olmazsınız...\n- Dəfələrlə olub. Bəzən olub ki, özünü hündür bir yerdən atmaq istəyəni tutmuşam, o da özünü atmaq üçün məni də güclə aşağı çəkib. Olub ki, özümdən ağır olanları güclə saxlamışam. Düzdür, iş başında tək olmuram, amma digər işçilər gələnə qədər güclü olmalı, adamların özlərini yerə atmalarına imkan verməməliyəm. Özünü atmaq istəyənlər bizi yaxına buraxmırlar, yaxına gedəndə özlərini atmaq istəyirlər. Bəlkə də heç özlərini atmaq istəmirlər, sadəcə, sözlərini çatdırmaq, kimlərinsə onları dinləmələrini istəyirlər. Amma bizim yanlış bir hərəkətimiz onların istəmədən olsa belə, özlərini atmalarına gətirib çıxara bilər. Ona görə biz maksimum dərəcədə diqqətli olmalıyıq. Əsas olan ona necə yaxınlaşmağı bilməkdir. Hər yola əl atırıq ki, xilas edək. Əsas odur ki, ilk anı əldən buraxmayaq. Psixoloji sarsıntı keçirənlər də olur, onlar özlərini niyə atdıqlarını bilmirlər. Ona görə hər kəsin özünə uyğun bir üsul tətbiq edirik.\n- Əsasən hansı üsullardan istifadə edirsiniz?\n- Bu, həmin ana və insana görə dəyişir. Hər kəsin öz dili ilə danışırıq. İlkin danışıqda bunu müəyyənləşdiririk. Elə situasiya var ki, danışmaqla onu xilas etmək olmur. Məsələn, adam pəncərədən düşüb tində dayanıb, onu necə xilas edə bilərsən? Bu zaman danışmaqdan, sadəcə, vaxt qazanmaq üçün istifadə edirik. Biz danışdırıb vaxt qazanırıq, bu zaman digər işçilərimiz lazım olan tədbirləri görürlər.\n- Bəs xilas edə bilmədikləriniz olub?\n- Elə bir şey olmayıb, əgər getmişiksə, xilas etmişik. Bəzən olub ki, biz gedənə qədər artıq özünü atıb. Bu zaman biz heç nə edə bilmirik.\n- Uçqun, partlayış, yanğın zamanı isə yəqin daha ağır iş rejimi olur...\n- Bizim hər cür şəraitə hazırlığımız var. Binalara çıxmaq, düşmək, dağıntıların altından insanları xilas etməyin yolları və s. hamısını öyrənirik, təlimlərini keçirik. 2014-cü ildə Xırdalanda qaz partlayışı oldu, 4 mərtəbəli bina çökdü. Orada 5 saat əməliyyat getdi. 3 mərtəbə uçmuşdu, digər mərtəbə də bizim üstümüzə uça bilərdi. Çat elə bir səviyyədə idi ki, işlətdiyimiz adi bir aparatın səsindən binanın qalanı uçub üstümüzə dağıla bilərdi. Mənə dedilər ki, bu binaya girmə, sənin də balaların var. Mən 5 uşaq anasıyam. Dedim yox, ordakı uşaq da elə mənim uşağım yaşdadır. 11 yaşlı uşağı xilas etməliydik. Panel oğlanın sinəsinə elə dirənmişdi ki, heç cür xilas ola bilmirdi. Uşaq hey ağlayırdı ki, anam gəlsin. Ora yalnız əl girirdi. Mən uşağa iynə vururdum, danışdırırdım, alətləri alıb verirdim. Digər işçilərimiz isə başqa işləri görürdülər. Bizdə təlimdə öyrədilir ki, birinci öz həyatın, sonra o birilərinin. Mənə çox dedilər ki, binadan çıx. Dedim ki, mən çıxmayacam, çünki o uşaq elə bilir ki, mən onun anasıyam. Onun üstünə o qədər panellər tökülmüşdü ki, səsimi ona güclə çatdırırdım, deyirdim ki, qorxma, anan yanındadır, dayılar səni xilas edirlər. Bu əməliyyat 2-3 saat çəkdi. Uşağı çəkmək mümkün deyildi, çəksəydik qolu, başı bədəndən ayrıla bilərdi. Döşəyin yunlarını çıxarmaq istədik. Amma qol o yana getmirdi. Axırda birinin ağlına gəldi ki, yığılıb-açılan çarpayının ayaqlarını kəsək. Uşaq qaranlıqda o qədər qalmışdı ki, gözləri görmürdü, çıxan kimi məni qucaqlayıb "ana” dedi. Saat 7-də partlayış olmuşdu, saat 12-də onu xilas etdik. O boyda dağıntının içindən sağ-salamat çıxdı. Gözləri görəndə dedi ki, bəs anam hanı, bayaq yanımda idi. Dedim ki, o, mən idim. Baxıb dedi ki, axı sən mənim anama oxşamırsan.\nYanğınlarda da çox oluruq. Binəqədidəki binada olan yanğını xatırlamaq belə ağrılıdır. Orada ölən uşaqların dördü də balaca qızımla yaşıd idi. Təsəvvür edin ki, meyitlər mənim əlimdən keçirdi. Yanğın güclü olduğundan biz heç cür qalxa bilmirdik. Mümkün olduğu qədər həyatımızı təhlükəyə atası olsaq da, insanları xilas etməyə çalışırıq. Amma elə yanğınlar var ki, ora heç cür yaxınlaşa bilmirik.\n- Xilasedici işinin həyat xilas etmək cəhətdən zövqlü tərəfi var. Bəs psixoloji cəhətdən ağır olmur?\n- Hiss etdirməsəm də, Xırdalandakı partlayışdan sonra iki gün özümə gələ bilmədim. Bir var bir şeyi eşidəsən, bir də var gözünlə görəsən. Bu, çox təsirli olur. Binadakı güclü yanğın zamanı insanların hayqırtısı, içəridə qalanların səsi çox dəhşətli mənzərədir. Bir qadın balasının içəridə qaldığını bilə-bilə heç nə edə bilmirdi. Sən də heç nə edə bilmirsən. Gərək yanğın sönə ki, içəri girəsən. Doğmalarını xilas edə bilməyənlər bəzən özlərini öldürmək istəyirlər. Orada o insanları sakitləşdirmək özü də bir iş idi. Ona görə biz psixoloji cəhətdən də məlumatlı olmalıyıq. İxtisasım da bu sahədədir, eyni zamanda işdə bizimlə işləyən psixoloqlar da var. Tibb bacısı peşəsinə də yiyələnmişəm, idmançıyam, psixoloji cəhətdən də məlumatlıyam. Ona görə də bu sahədə rahat çalışa bilirəm.\n- Psixoloji tərəfləri ilə yanaşı, fiziki olaraq da çətin işdir...\n- Biz bütün təlimlərə gedirik, kişilər kimi sırada dururuq, addımlayırıq. Suda, quruda, havada təlimlər keçirilir. Təlimlərimizin çoxu qış vaxtı olur. Amma biz qadınlar da bütün təlimlərdə iştirak edirik. Qışda səhər saat 6-da dəniz qırağında saatlarla təlimdə olmuşam.\n- Fiziki olaraq güclü bədəniniz var. Özünüzə xüsusi qulluq edirsiniz?\n- Dərəcə almaq üçün saniyə ilə qaçırıq, jim edirik, turnikdən sallanırıq. Həftədə iki dəfə idman günlərimiz var. Qida ilə bağlı xüsusi özəllik yoxdur, siz nə yeyirsinizsə, mən də onlardan yeyirəm. Amma həftədə iki dəfə idman olur. Bizdə çalışan qızlar hamısı dünya səviyyəli idmançılardır. Cüdo, taekvando, güləş, karate və s. idman növlərində peşəkar olanlardır. Mən isə karate ilə məşğul olmuşam. Bizim işimizdə idmanın rolu böyükdür. Çünki cəld olmalı, vaxtında ünvana çatmalıyıq. Tutaq ki, biri özünü tikintisi bitməmiş binadan atmaq istəyir. Tutmağa yer yox, çıxmağa da lift. Nəfəsin elə olmalıdır ki, yuxarı mərtəbələrə tez çıxa biləsən. Bəlkə vaxtında çatıb hansısa bir sözümüzlə onu xilas edə bilərik. Bəzən insanların bir şirin, qayğı göstərəcək sözə ehtiyacı olur. O söz onu intihardan çəkindirə bilər. Uçqun olan bir yerə getmişdik. Bina çatlamışdı, çıxmağa pilləkəni yoxuydu. Mən yanğınsöndürənlərin pilləkənləri ilə çıxdım. Fiziki olaraq güclü olmasam, bunu edə bilməzdim.\n- Yəqin günün istənilən saatında sizi işə çağıra bilərlər...\n- Ümumi iş saatımız hamı kimidir. Amma ehtiyac olanda hər an iş başında oluruq. Yemək yediyimiz yerdə zəng gəldisə, durub gedirik. Xəbər gələn kimi bir dəqiqə ərzində maşınlara minib, çıxmalıyıq. Gecə saat 2-də işə çağırıblar, yoldaşımla birgə getmişik. Bayramda şirniyyat bişirdiyim yerdə xəbər gəlib, xəmiri qoyub getmişəm. Bu, mənim işimdir. Əgər zəng gəlibsə, bəlkə o insanı həqiqətən də xilas edə bilərəm. Kimisə xilas etmək lazımdırsa, gecə gözümə yuxu getməz.\n- Yoldaşınız bu rejimlə işləməyinizi problem etmir?\n- Əvvəllər narazılıq edirdi. Amma zaman keçdikcə gördü ki, mənim işim insanların həyatını xilas etməkdir. Bəlkə o insan elə bir vəziyyətdədir ki, onun ruhu nə etdiyini duymur? Dəfələrlə olub ki, özünü atan adamlar qışqırıb ki, məni xilas edin. Mən bununla qarşılaşmamışam, amma eşitmişəm ki, özünü hündür yerdən atan adam nə etdiyini başa düşəndə xilas edilməyini istəyir.\n- Həm də 5 uşaq anasısınız. Necə çatdıra bilirsiniz? Kömək edən var?\n- Hər ikisini yüksək səviyyədə görməyə çalışıram. Evdə bircə qayınanam var, amma yeriyə bilmir, ona da mən baxıram. O isə uşaqlara nəzarət edir. Mənim bu cür işləməyim o demək deyil ki, uşaqlarım fəaliyyətsiz qalırlar. Elə edirəm ki, gələcəkdə "bəlkə də evdə oturub uşaqlarıma baxsaydım, gələcəyi yaxşı olardı” deyə bir peşmançılıq yaşamayım. Amma maddi cəhətdən təmin olunmaları üçün də çalışıb, bacardığım qədər qazanıram. Söhbət tək maddiyatdan da getmir. İstəmirəm kimsə desin ki, normal gələcək verməyəcəkdinsə, 5 uşağı nəyə görə dünyaya gətirdin?\n- Uşaqlarınızdan sizin sahəyə maraqlı olanı var?\n- Uşaqlarımın nəyə marağı varsa, o istiqamətə yönəltməyə çalışıram. Böyük qızım güləşçidir, bir qızım incəsənətə meyllidir, həm rəssamlıq, həm musiqiyə marağı var. Onu musiqiyə qoymuşam. O biri qızımın həm səsi var, həm də baleti sevir. Onu gimnastikaya qoymuşam. Oğlum həm güləşə, həm cüdoya gedir. Beşincinin üç yaşı var. Amma uşaqlarımın 4-ü deyir ki, hansı sahəyə getsək də, axırda sənin işini davam etdirəcəyik.\nSosial şəbəkələrdə ermənilərlə döyüşənlər - Fotolar (2744) 22 May 2018, 19:59\n80 yaşın cazibəsi - Fotolar (1392) 19 May 2018, 10:00\n“Aşağı bal toplamaq karyeranız üçün şans ola bilər”-Xaricdə təhsil (898) 25 May 2018, 09:30\nBu, vicdansızlıqdır (789) 23 May 2018, 18:51\nSiqaretdən imtina: elektron siqaret çıxış yoludurmu? (754) 23 May 2018, 11:00\nƏli Həsənov: "Mən çox istərdim ki, hər bir azərbaycanlı ədaləti və reallığı danan "məşhur ssenarist"ə münasibət bildirsin" (742) 23 May 2018, 15:37\n“Oynadığım xarakterlərin gözü ilə dünyanı, həyatı kəşf etdim” (501) 24 May 2018, 09:30\n“Pulsuzluq məqsədə maneə deyil, bəhanədir”- Uğur hekayəsi (451) 25 May 2018, 09:00


Ermənilərlə azərbaycanlıların bir evdə yaşadığı şəhər – Fotolar | 24saat\nBu şəhər ildə bir dəfə Cənubi Qafqaz xalqlarını birləşdirir. Hər yay mövsümündə azərbaycanlılar, ermənilər və gürcülər bir şəhərdə, bir küçədə, bir binada, hətta bir evdə yaşayırlar.\nOnlar üzbəüz gələndə nə tarixi düşmənçilik, nə ədavət yada düşür, nə də bir-birinə qarşı aqressiv olurlar. Bu şəhərdə insan amili, turist faktoru var, milli qovğalar yoxdur…\nŞəhər paytaxt Tiflisdən təqribən 350 kilometr aralıda, Qara dənizin sahilində yerləşir. Dənizlə evləri bir-birindən 200-300 metrlik məsafə ayırır. Osmanlı dövründə adı Çürüksu olan Kobuleti, Gürcüstandakı Acarıstan Muxtar Respublikasının ərazisində olan şəhərdir.BUNLARA DA BAXIN\nDəmiryolu stansiyasının və çay emalı müəssisələrinin olduğu Kobuleti, yay aylarında turistlərin ən çox üz tutduğu istirahət yerlərindən biridir. Şəhərin 20 min nəfərə yaxın daimi sakini var.\nAmma yay mövsümündə şəhər əhalisi turistlərin hesabına artır. Əsasən Azərbaycan və Ermənistandan gələn turistlər şəhərdəki evləri, hostelləri, hotelləri kirayələyir. Hətta bir evdə ayrı-ayrı otaqlarda yaşayan erməni və azərbaycanlı qonaqlar var. Gürcülər öz evlərinin qapılarını hər iki xalqa taybatay açıblar.\nGümrüdən gələn Aron 24saat.org-un əməkdaşı ilə söhbətdə danışır ki, xalqları bir-birinə düşmən edənlər var. Onun sözlərinə görə, erməni xalqı müharibə istəmir və Sərkisyanın Kremlin dirijor çubuğu ilə idarə olunmasından beziblər.\nAron hesab edir ki, Qarabağ münaqişəsinin həllini uzatmaqla maraqlı qüvvələr fantastik dərəcədə pullar qazanır: “Siz bilirsiniz ki, Qarabağ artıq erməni-azərbaycanlı davası deyil? İnanın ki belədir.\nBu konflikt kimlərəsə milyonlarla gəlir gətirir. Serj də bu oyunun içindədir. Moskva nə deyirsə, onun diktəsi ilə qərarlar verilir. Səfilyana görə başlanan silahlı qiyamı gördünüz? Əmin olun ki, xalq silahlılara dəstək verirdi. Çünki camaat bezib. Ermənistan ictimaiyyətini öz daxili problemləri daha çox maraqlandırır”.\tYerevandan dincəlməyə gəlmiş 60-70 yaşlı erməni qadını Narek danışır ki, onların sayı Bakıda 30 mindir: “Düzdür, biz onları tanımırıq. Həm də ki, çoxunun soyadı dəyişib, şəhər əhalisi ilə qarışıblar. Amma faktdır ki, Bakıda ermənilər yaşayır”.\nNarek onu da gizlətmir ki, ölkədə devalvasiya gedib və artıq Kobuletidə dincəlmək əvvəlki kimi ucuz başa gəlmir: “Oğlum Gümrüdə işləyir, mühəndisdir. Mən Yerevanda oluram. Bu il pul göndərib ki, istirahətə gedim. Özü ailəsi ilə İrana gedib. Ermənilər daha çox İrana istirahətə gedirlər”.\n…Kobuleti təm-təraqsız, sakit, təzə binaları, bahalı restoranları, müasir parkları olmayan, çil-çıraqsız, işıqsız bir şəhərdir. Qara dənizin buradakı sahilində qumsallıq yoxdur. Hər yer daşlıqdır və yüksək səviyyədə plyaj da yaradılmayıb.\nAmma turist axını da dayanmaq bilmir. Dənizdən 300 metr aralıda ən ucuz evin günü 35-40, daha münasib şəraiti olanlar isə 60-70 gürcü larisidir. Batumi ilə 20 kilometr məsafədə yerləşən şəhərin fərqi ondadır ki, Kobuleti qaynamır.\nBatumi isə çox səs-küylü və qarışıq şəhərdi. Bura daha çox kazinoya, barlara, əyləncəyə getmək istəyənlər üstünlük verir. Ailəvi şəkildə dincəlmək üçün Kobuleti daha uyğundur. Paralel olaraq Rusiya, Qazaxıstan, İran və ərəb ölkələrindən də turistlərə rast gəlmək olar. Amma qeyd etdiyimiz ölkələrdən gələnlər daha çox Tiflisə gedirlər. Tiflis bu il niqablı qadınlarla örpəyə bürünüb ki, bu xristian şəhəri artıq az qala Suriyanın Rakka şəhərini xatırladır.\nKobuletiyə gəlincə, Qafqazın iki düşmən xalqını bir araya gətirən şəhər kimi simvolik bir məna daşıyır…\nİsmayıllıda məmur təyinatında – Müəmma\n10/08/2016\tAzərbaycana üz tutan “ərəb turistlərin” müdhiş sirri – ŞOK İDDİA\n08/08/2016\tAzərbaycan Demokratik Cumhuriyyətini necə tanıyırsan? TEST\nAlimlər qiyamət gününün dəqiq tarixini açıqlayıblar\tHafiz Hacıyev xalqı dietaya səsləyən deputatı “yıxdı-sürüdü”\tİlham Əliyev şuraya 15 gün vaxt verdi\t2017-ci ildə bürcləri nələr gözləyir?\tUcqar kəndə müəllim gedən 6 qızı zorlamaq istədilər\tRövşən Lənkəranskinin miyonluq malikanədə yaşayan düşməni əslində... - FOTO (VİDEO)\t"Pensiya almaq üçün iş stajının 5-10 il artırılması o deməkdir ki..." - Hadı Rəcəbli\tTarif Şurasının yalanını İFŞA ETDİK - Azərbaycan Qazı Pulsuz Alır - FAKT\t5 nəfər maşının altında qalıb öldü - Azərbaycanda dəhşət\tPeyğəmbərin məzarı açıldıqdan sonra sirli hadisələr – Ətir çıxdı, cihazlar işləmədi (VİDEO)\tLoading...


“Aqrolizinq” nə üçün əmlakını AZTV-nin sabiq sədrindən yox, bizdən tələb edir?" - Azinforum.az İnformasiya Portalı\nAna səhifə / Aktual / “Aqrolizinq” nə üçün əmlakını AZTV-nin sabiq sədrindən yox, bizdən tələb edir?”\n“Aqrolizinq” nə üçün əmlakını AZTV-nin sabiq sədrindən yox, bizdən tələb edir?”\nAzTV QSC-nin sabiq sədri Arif Alışanovun şikayəti əsasında həbs edilən Şücayət Əkbərov saxlanılandan dərhal sonra onun və keçmiş həyat yoldaşı Səlimə Sadıqovun Bakıda və Şamaxıda yerləşən daşınar, daşınmaz əmlakları zorakılıqla əllərindən alınıb.\nProses məhkəmə qərarı olmadan, polis əməkdaşları və notarius nümayəndlərinin iştirakı ilə həyata keçirilib.\nAzpost.info-ya daxil olan müraciətdə Şücayət Əkbərovun qızı Cəmilə Tağıyeva nazir İnam Kərimova bu barədə maraqlı məqamlara diqqət çəkib.\nCəmilə Tağıyeva daha sonra “Aqrolizinq ” Açıq Səhimdar Cəmiyyətinin atdığı addımlara diqqət çəkir: “Bu təşkilat faktiki istifadəçələri olan şəxslərdən tələb etmək əvəzinə Sumqayıt İnzibati-İqtisadi Məhkəməsində həmin texnikaların məndən alınıb onlara qaytarılması və dəyərinin ödənilməsi barədə iddia qaldırıb. Halbuki, onlar iddia tələbim üzrə Nərimanov rayon məhkəməsində iştirak ediblər və texnikaların Arif Alışanovdan alınıb mənə qaytartılmasında maraqlı olublar. Eyni zamanda onlara gün kimi aydındır ki, bu texnikalar Arif Alışanovun Sabirabad, Quba, Zərdab, və Şamaxı rayonlarındakı təsərrüfatlarında istifadə olunmaqdadır. Lakin, iddia mənə qarşı qaldırılır. Baxmayaraq, “Aqrolizinq” Açıq Səhimdar Cəmiyyətinin nümayəndəsi də həmin məhkəmə prosesində iştirtak edib və anama verilən texnikaların Camal Nəbiyev və Arif Alışanov tərəfindən qanunsuz olaraq ələ keçirməsini təsdiq ediblər”.\nCəmilə Tağıyeva nazir İnam Kərimovdan xahiş edir ki, məsələyə obyektiv yanaşıb qanuni, hüquqi addımların atılmasını təmin etsin: “Cənab nazir, təqdim etdiyim faktlardan görünür ki, anam Səlimə Sadıqovaya qarşı qanunsuzluq həyata keçirilib. Lizinqlə alınan texnikalar faktiki bzidə yox, Arif Alışanovun istifadəsində olsa da, “Aqroliznq” onu bizdən tələb edir. Bu absurddur. Sizdən rica edirik, qanunamüvafiq tədbirlər görüb bu qanunsuzluğu aradan qaldırın”.\nÖncəki “Siz nəyə, hansı dinə qulluq edirsiz?”\nNövbəti Bakı metrosunda biabırçılıq – Qadınlar saçyolduya çıxdı (VİDEO)


İŞİD-in Qafqazla bağlı şok səs yazısı yayıldı\n01:59 23 Yanvar 2018\n11:09 22.06.2015 (Yenilənib 11:20 22.06.2015) Qısa URL\nPolitoloq Fərhad Mehdiyev: Rusiya üçün yeni və ciddi problemlər yarana bilər.\nBAKI, 22 iyun – Sputnik. İŞİD terror qruplaşmasının nəzarətindəki bəzi internet saytları, təşkilatın Qafqazda getdikcə gücləndiyini yazıb.\nBelə ki, “Qafqaz əmirliyi”nə bağlı döyüşçülərin fikir dəyişdirərək İŞİD-ə qatıldığı bildirilir.\nİŞİD-in internet saytında yayılan səs qeydində rus dilində danışan bir nəfər döyüşçü “Qafqaz əmirliyi” tabeliyindəki mücahidlərin bütünlükdə qruplaşmaya qoşulduğunu deyib.\nSözügedən səs yazısı ilə bağlı politoloq Fərhad Mehdiyev Sputnikə açıqlama verib.\nO, Qafqazdakı mücahidlərin İŞİD-ə beyət etməsinin, bölgəni tərk edəcəkləri anlamına gəlmədiyini söyləyib: “Qafqaz əmirliyi döyüşçülərinin İŞİD liderinə bağlılıqlarını elan etməsi, onların Qafqazdan çıxıb gedəcəyi anlamına gəlmir. Onlar sadəcə başqa bir komandirə beyət edə bilərlər. Məqsəd yenə eynidir”.\nFərhad Mehdiyev, İŞİD-in bölgədə güclənməsinin Qafqaz və Rusiya üçün hansı problemlər yarada biləcəyi suallarını da cavablandırıb.\n“Mücahidlər komandirlərinin onlara verəcəyi tapşırıqları yerinə yetirəcəklər. Rusiya üçün yeni və ciddi problemlər yarana bilər. Hər şey gözləmək olar. Lakin indiki məqamda terror fəaliyyətləri olacağını zənn etmirəm”, deyə politoloq əlavə edib.\nİyirmi ildən çoxdur ki, Rusiyaya qarşı döyüşən mücahidlərin İŞİD-in tərkibinə qoşulması xəbərinə “Qafqaz əmirliyi”ndən hələlik rəsmi münasibət bildirilməyib.\nKeçən ilin aprel ayında rus xüsusi təyinatlıları ilə girdiyi döyüşdə öldürülən Qafqaz əmiri Ashab Kebekov (Əbu Muhammed) İŞİD-ə qarşı müxalif mövqeyi ilə tanınırdı. Onun yerinə seçilən dağıstanlı Əbu Osman əl Gimravi bu cür hallara qarşı mübarizə aparsa da, bir çox döyüşçünün İŞİD-ə qoşulmasına mane ola bilməyib.\nSon olaraq “Qafqaz əmirliyi”nin Çeçenistan üzrə komandiri olan əmir Hamzad da Əbubəkr əl-Bağdadiyə beyət etdiyini açıqlamışdı.


1905-06-cı illər qırğınları 1905.az\n1877-1878-ci illər Rusiya-Türkiyə müharibəsindən sonra Avropa dövlətlərinin səyləri nəticəsində gündəliyə çıxarılan «erməni məsələsi» sonralar Şərqi Anadoluda ermənilər üçün muxtariyyət əldə etmək və müstəqil Ermənistan dövləti qurmaq üçün bir vasitəyə çevrilmişdi. Bu muxtariyyətin əldə edilməsi üçün əvvəlcə Şərqi Anadolu vilayətlərində, yəni ermənilərin «Qərbi Ermənistan» adlandırdıqları vilayətlərdə ermənilərin say üstünlüyünə nail olmaq lazım gəlirdi. Lakin ermənilərin «Qərbi Ermənistan» adlandırdıqları vilayətlərin heç birində say etibarı ilə üstünlük onların tərəfində deyildi. Bunu ermənilərin qəyyumu kimi çıxış edən Fransanın Xarici İşlər Nazirliyi 1897-ci ildə yaydığı sənəddə də etiraf etmişdi.\nHəmin illərdə İngiltərə və Fransanın yardımı ilə Türkiyədə erməni üsyanı təbliğatı aparılırdı. Bu işə rəhbərliyi «Daşnaksutyun» və «Hnçak» siyasi təşkilatları öz üzərilərinə götürmüşdülər. Ermənilər kütləvi iğtişaşlar törətmək məqsədilə türklərə və kürdlərə hücumlar edirdilər ki, qırğınlar baş versin və sonradan da Avropanın kütləvi informasiya vasitələri ilə türklərin erməniləri soyqırıma məruz qoyduqlarını dünyaya car çəkə bilsinlər.\nErmənilərin Türkiyədə 1894-1896-cı illərdə törətdikləri iğtişaşlar Sultan Əbdülhəmid tərəfindən yatırıldı. Həmin iğtişaşların təşkilatçılarının və icraçılarının əksəriyyəti isə Qafqazın müxtəlif regionlarına köçmüşdülər.\nRus müəllifi N. Şavrovun göstərdiyinə görə, 1896-cı ildə Zaqafqaziyada 900000, 1908-ci ildə 1301000 erməni yaşamışdır. Deməli, təkcə bu dövrdə Zaqafqaziyaya 400000 erməni gəlib yerləşmişdi. 1908-ci ildə Rusiya Daxili İşlər Nazirliyi polis departamentinin sənədlərində göstərilirdi ki, «Türkiyədəki məlum hadisələrdən sonra Zaqafqaziyaya yarım milyon erməni gəlmişdir. Bu ermənilər dərhal öz qara əməllərini göstərdilər». Bundan sonra indiki Ermənistan ərazisində «Daşnaksutyun» partiyasının sıraları daha da artmış, Qafqazda antitürk təbliğatı xeyli güclənmişdi. «Novaya vremya» qəzetinin İrəvan üzrə müxbiri Qriqoryevin verdiyi məlumata görə, törədilən cinayətlərin 80 faizi Türkiyədən gəlmiş ermənilərin, muzdlu qatillərin payına düşürdü.\nMaraqlıdır ki, hələ Türkiyədə erməni iğtişaşları başlamazdan xeyli əvvəl, «Daşnaksutyun» partiyasının qeydə alınmasından cəmisi bir neçə ay sonra, yəni 1891-ci ilin yanvarında Bakıda Tağıyev teatrında Safrazyanın 4 şəkilli pyesi tamaşaya qoyulmuş, tamaşanın 1-ci şəklində erməni qadınına işgəncə verən türk təsvir edilmiş, 2 – ci şəkildə həmin qadının öz azadlığı uğrunda mübarizəsi, 3-cü şəkildə türkü məhv edən həmin qadın, 4-cü şəkildə isə gənc erməni qızı timsalında azadlığa çıxmış Ermənistan təsvir edilmişdi. Həmin tamaşaya görə, pyesin müəllifi Safrazyan Bakının makleri adına layiq görülmüşdü. Bu məlumat Qafqaz canişinliyinin 7 fevral 1891-ci ildə Bakı qubernatoruna göndərdiyi məktubundan götürülmüşdür. Göründüyü kimi, 19-cu əsrin sonunda «Daşnaksutyun» partiyasının antitürk təbliğat maşını təkcə İrəvan və Tiflisdə deyil, hətta Bakıda belə, var gücü ilə işə salınmışdı.\nXX əsrin əvvəllərində erməni şovinizminin, millətçi erməni partiyalarının maddi və mənəvi qida mənbəyi rolunu erməni kilsəsi məharətlə oynayırdı. 1903-cü ildə kilsə torpaqlarının Rusiya Torpaq və Əmlak Nazirliyinin sərəncamına keçirilməsi haqqında çıxarılan qanun kilsənin maliyyələşdirdiyi siyasi təşkilatların maddi vəziyyətinə zərbə vurduğu üçün erməni terrorizminin genişlənməsinə, antitürk, antimüsəlman əhval – ruhiyyəsinin qızışmasına səbəb oldu. Erməni kilsəsi İrəvan və Eçmiədzində bu qanun əleyhinə qiyamlar təşkil etmişdi. Həmin il avqustun 29-da Gəncədə, sentyabrın 2-də Qarsda və Bakıda, sentyabrın 12-də Şuşada, oktyabrın 14-də Tiflisdə ermənilər iğtişaşlar və terror törətmişdilər.\n1905-ci ildə Rusiyanın özündə baş verən iğtişaşlar, çarizmə qarşı narazılıq dalğasının güclənməsi Zaqavqaziyada güclü əks-səda doğururdu. Bu qarışıqlıqdan ermənilər məharətlə istifadə edirlər. Rusiyanın hakim şovinist dairələri də zərbəni özlərindən yayındırmaq üçün ermənilərin antitürk, antimüsəlman kampaniyasını qızışdırırdılar. Qafqaz canişinliyinin yüksək rütbəli erməni və ermənipərəst məmurları vasitəsilə silahlandırılan erməni dəstələri 1905-ci ildə Bakıda, İrəvanda, Naxçıvanda, Zəngəzurda, Qarabağda, Gəncədə, Tiflisdə və başqa yerlərdə yaşayan azərbaycanlılara qarşı silahlı hücumlar edib, həmin ərazilərdən onları təmizləməklə ermənilərin say üstünlüyünə nail olmaq istəyirdilər. Çünki həmin dövrdə Qafqazdakı 54 qəzadan yalnız beşində ermənilər çoxluq təşkil edirdilər.\n1905-1906-cı illərdə Qafqazda erməni-müsəlman qırğınları haqqında polis departamentinin adı çəkilən sənədində deyilir: «Daşnaksutyun» öz qüdrətini göstərdi, müsəlmanlar cəfasını çəkdilər. Burada ikili oyun oynanılmışdı: birincisi, müsəlmanlarda olan qisasın bir qismini almaq, digər tərəfdən baş verən hadisələrin günahını mətbuat və təbliğatın köməyi ilə rus hökumətinin üzərinə yıxmaq, bununla da təkcə erməniləri deyil, Qafqazın digər sakinlərini də inqilabçılaşdırmaq üçün güclü təbliğat materialı əldə edilmiş olurdu. Nəticədə ermənilərə münasib olmayan bir çox rus məmurları və ayrı-ayrı şəxslər terror qurbanı oldular: general Əlixanov (Əlixanov-Avarski – müəl.), qubernatorlar Nakaşidze, Andreyev (birincisi Bakı qubernatoru, ikincisi Yelizavetpol (Gəncə) vitse qubernatoru – müəl.), polkovniklər Bıkov və Saxarov və başqa dövlət məmurları (partiyanın hesabatından). Onların qismən nail olduqları ikinci məqsədləri ondan ibarət idi ki, Zaqafqaziyada ermənilərlə müsəlmanların yaşadıqları ərazilər bir-birindən ayrıldı, Türkiyədən və qismən İrandan köçən ermənilərin məskunlaşdırılması üçün torpaqlar boşaldıldı. Son 5-6 ildə onların sayı yarım milyona çatmış, 200 min nəfər isə rus idarələrinin vəkaləti ilə təbəəlik əldə etmişdi. Yelizavetpol, İrəvan və Qars vilayətlərində ərazilərin qismən ayrılmasına nail olunmuş, torpaqların müəyyən hissəsi boşaldılmış, həmin ərazilərdən bir çox müsəlmanlar qaçaraq canlarını qurtarmışdılar”.\nƏslində Rusiyanın hakim dairələri də 1905-1906-cı illər erməni-müsəlman iğtişaşlarından öz məqsədləri üçün istifadə etməklə ikili oyun oynamışdılar. Çar məmurları Qafqazda güclənən narazılıq dalğasının hökumət əleyhinə istiqamətlənəcəyindən qorxduqlarından, ermənilərin müsəlmanların yaşadığı ərazilərdə törətdikləri qırğınlara biganə qalmış, bəzi hallarda isə onların tərəfini saxlamaqla hər iki tərəfin gücünün etnik toqquşmalara sərf edilməsinə nail olmuşdular. Bu məqsədlə xüsusi xəfiyyə şəbəkəsinin qurulması haqqında C. Zeynaloğlunun 1924-cü ildə İstanbulda dərc edilən kitabında belə məlumat verilir: “Yalnız azəri türkləri hələ qəflətdə idilər və iğtişaşlarda çar tərəfini saxlayırdılar. Rusiya hökuməti müsəlmanların bu qəflətindən istifadə edib, Peterburqdan xüsusi surətdə yüz otuz xəfiyyə məmuru göndərərək, türklər ilə ermənilər arasında icra etdiyi propaqanda ilə biri digəri əleyhinə silah işlətməyə təşviq və əsrlərcə yaxşı keçinən iki milləti biri digərinə qırdırdı”.\n1905-ci il fevralın 6-da Bakıda bir nəfər azərbaycanlının ermənilər komitəçiləri tərəfindən öldürülməsi ilə başlanan erməni-müsəlman qırğınları bir çox müəlliflərin iddia etdikləri kimi bir təsadüf nəticəsində deyil, məhz bütün Qafqazın varlı ermənilərinin zaman-zaman cəm olduqları bir şəhərdə planlı şəkildə baş vermişdi.\nErmənilər Bakıda erməni milyonerlərinin köməyi ilə istədiklərinə nail olacaqlarına, Bakının neft səltənətini əllərinə keçirəcəklərinə və bundan sonra bütün Zaqafqaziyadan müsəlmanları silah gücünə qovub Ermənistan dövləti yaradacaqlarına əmin idilər. Fevralın 6-dan 10-a qədər Bakıda şiddətlə davam edən qırğınlar zamanı hər iki tərəfdən tələfat min nəfərə çatsa da, ermənilərin niyyətləri baş tutmamış və məğlub olmuşdular.\nErmənilər fevralın 21-23-də İrəvanda da qırğınlar törətmişdilər. M. S. Ordubadi “Qanlı illər” kitabında verdiyi məlumata görə, ermənilərin növbəti fitnəkarlığı 1905-ci il mayın 5-də Naxçıvan qəzasının Cəhri kəndində üç nəfər müsəlmanın ağır yaralanması və mayın 7-də bir nəfər müsəlmanın Tunbul kəndində öldürülməsi ilə yenidən qızışır. Mayın 8-də İrəvan vitse-qubernatoru Baranovski, İrəvan şəhər qlavası Ağamolovla birlikdə Naxçıvan şəhər qlavası Cəfərqulu xan Naxçıvanski Naxçıvana gəlirlər. Qırğınlar ara vermədiyi üçün Tiflisdən general Əlixanov Avarski də Naxçıvana göndərilir. Ermənilər Naxçıvanda da məğlub olduqlarından növbəti iğtişaşları İrəvanda törədirlər. Ermənilərin məqsədi ilk növbədə İrəvan və onun ətraf kəndlərini müsəlmanlardan təmizləmək, sonra isə M. S. Ordubadinin təbirincə, «İrəvandan Naxçıvana qədər yol üstə yerləşən islam kəndlərini dağıtmaqla İrəvan ermənilərini Naxçıvanda hazır əsgəri qüvvələrlə birləşdirmək, Naxçıvandan Zəngəzura kimi yol boyunda olan köyləri dağıdıb Zəngəzur könüllüləri ilə Naxçıvandakı əsgəri qüvvəni bitişdirmək kimi alçaq xəyallar»dan ibarət idi.\nMayın 23-də ermənilərin Qarsaçay bağçasında müsəlman gənclərinə hücumu ilə İrəvanda qırğınlar başlanır. Mayın 31-də İrəvanda qırğınlar dayandırılsa da, ermənilər ətraf müsəlman kəndlərinə hücum etməyi qərara alırlar. Elə həmin axşam ermənilər Qırxbulaq mahalının Gözəcik kəndinə hücum edirlər. İyunun 2-də 10 min nəfərlik erməni alayı Məngüs kəndinə hücum edir. Dağılmış 12 müsəlman kəndinin əhalisi Təzəkəndə qaçır. Ermənilər iyunun 3-də Güllücə kəndinə hücum edirlər. Silahsız əhali Tutiyə, Damagirməz, Kamal kəndlərinə qaçır. Qırğınlar 18 gün davam edir. İyunun 3-də Abaran, Şörəyel, Pəmbək və Aleksandropol erməniləri Eçmiədzin (Üçkilsə) qəzasının Üşü kəndinə hücum edir, iyunun 8-də müsəlmanlar kəndi tərk edirlər.\nİyunun 9-da ermənilər Pərsi, Nəzrəvan, Kiçikkənd, Kötüklü, Qoşabulaq, İrku, Əngirsək, Təkiyə kəndlərini dağıdırlar. İyunun 10-da ermənilər Eçmiədzində 10 kəndi dağıdırlar. M. S. Ordubadi 1905-ci ildə indiki Ermənistan ərazisində ermənilərin törətdikləri soyqırımını belə səciyyələndirmişdi: «İrəvan mahalı bir yanar dağa, vulkana dönüb nəcib islam millətini yandırmaqda, boğmaqda idi».\n1897-ci ildə İrəvan quberniyasında azərbaycanlı əhali 313176 nəfər olduğu halda, 10 ildən sonra – yəni 1907-ci ildə 302965 nəfər qalmışdı. Deməli, 1905-ci və 1906-cı illərdə İrəvan quberniyasında əhalinin 10 illik təbii artımından 10 min nəfər artıq azərbaycanlı qətlə yetirilmişdi.\nİrəvan quberniyasında öz məqsədlərinə nail olan erməni silahlı dəstələri Qarabağda qırğınlar törətməyə başlamışdılar. İyunun 1-dən başlayan erməni hücumları nəticəsində Cəbrayıl – Qaryagin bölgəsində Veysəlli, Qacar, Çəmənli, Arış, Qışlaq, Məzrə kəndləri darmadağın edilir. Avqustun 16-da Şuşada qırğınlar törədilir.\n1905-ci ilin noyabrında Gəncə şəhərində, Cavanşir və Qazax qəzalarında, Tiflis şəhərində ermənilər iğtişaşlar törədərək minlərlə günahsız azərbaycanlını qətlə yetirirlər. Erməni müəllifi S.Zavaryanın verdiyi məlumata görə həmin dövrdə Şuşa qəzasında 12, Cavanşir qəzasında 15, Cəbrayıl qəzasında 5, Zəngəzur qəzasında 43 (cəmisi 75 kənd) müsəlman kəndi dağıdılmışdır.\n1906-cı ildə Tiflisdə Qafqazın canişini Vorontsov-Daşkovun təşəbbüsü ilə erməni-müsəlman qırğınlarına son qoymaq məqsədilə sülh konfransı (məclisi) keçirilir. Həmin konfransda müsəlman nümayəndələri Əhməd bəy Ağayev, Əlimərdan bəy Topçubaşov, Ədil xan Ziyadxanov və başqaları “Daşnaksutyun” partiyasının niyyətlərini ifşa edir, onun Qafqazda törədilən qırğınların, terrorçuluğun təşkilatçısı və icraçısı olduğunu göstərir, rəsmi hökumət dairələrinin bu təşkilatın əməllərinə göz yumduğunu sübuta yetirilər.\nLakin bu konfransın keçirilməsindən bir qədər sonra erməni silahlı dəstələri yenidən qırğınlara başlamışdılar. Bakıda və Şuşadakı ikinci məğlubiyyətlərindən sonra “Böyük Rusiya inqilabı söndü, biz işləri sona çatdıra bilmədik” deyə 1906-cı ilin yayında Qarabağdan Zəngəzura yol açmaqdan ötrü İrəvan, Abaran, Aleksandropol, Şörəyel ermənilərinə teleqramlar göndərərək əsgər toplamışdılar. İrəvandan Zəngəzura, Zəngəzurdan Qarabağa qədər yol boyunca erməni əhalisinin sayı olduqca az idi. Ona görə də erməni komandalarına yol üstündə yerləşən müsəlman kəndlərinə hücum etmək əmri verilmişdi.\nErmənilər təkcə 1906-cı ilin avqust ayında Zəngəzur qəzasında Xələc, Karxana, Qatar, İncəvar, Daşnov, Çöllü, Yeməzli, Saldaşlı, Mollalar, Batuman, Oxçu-Şəbədək, Atqız, Pürdavud, Zurul, Guman, İyilli-Sənalı, Minənəvur, Fərcan, Qalaboynu, Bucağıq və başqa kəndləri yerlə yeksan etmiş, azərbaycanlı əhalisinə qarşı soyqırım törətmişdilər.\nÜmumiyyətlə, 1905-1906-cı illərdə İrəvan və Gəncə quberniyalarında 200-dən artıq azərbaycanlı yaşayış məntəqəsi viran edilmiş, əhali soyqırıma məruz qalmışdır.\n(Vaqif Arzumanlı, Nazim Mustafa, Tarixin qara səhifələri. Bakı, 1998, səh. 45-52)


Teymur Musayev ÜST-nin Avropa üzrə Regional Komitəsinin illik sessiyasında çıxış edib – AzerTimes\nTeymur Musayev ÜST-nin Avropa üzrə Regional Komitəsinin illik sessiyasında çıxış edib\nSəhiyyə nazirinin birinci müavini, səhiyyə nazirinin vəzifələrini müvəqqəti icra edən Teymur Musayev ÜST-nin Avropa üzrə Regional Komitəsinin illik sessiyasında çıxış edib\nAzerTimes xəbər verir ki, Ümumdünya Səhiyyə Təşkilatının (ÜST) Avropa üzrə Regional Komitəsinin illik sessiyası sentyabrın 13-dən 15-dək keçirilir. COVID-19 pandemiyası səbəbindən tədbir Kopenhagendən virtual formatda yayımlanır.\nSəhiyyə nazirləri, dövlət və hökumət başçıları və digər yüksək vəzifəli şəxslər səhiyyə sahəsində bütün Avropa regionu qarşısında duran əsas problemləri müzakirə edəcəklər. Tədbirdə ölkəmizi səhiyyə nazirinin birinci müavini, səhiyyə nazirinin vəzifələrini müvəqqəti icra edən Teymur Musayev təmsil edir.\nT.Musayev “Fövqəladə hallara hazırlıq və cavab tədbirləri kontekstində COVID-19 pandemiyasından çıxarılan nəticələr” mövzusunda təqdimatla çıxış edib.\nQeyd edək ki, Regional Komitə, Ümumdünya Səhiyyə Təşkilatının Avropa regional bürosunun rəhbər və qərarverici orqanıdır, onun sessiyası isə əhalinin sağlamlıq və rifah vəziyyətini yaxşılaşdırmaq məqsədini daşıyan regional strategiyaların, tədbirlərin və maliyyə planlarının müzakirəsi və təsdiqlənməsi məqsədilə hər il səhiyyə nazirlərini bir araya gətirən regionda ictimai sağlamlıq məsələləri üzrə əsas toplantıdır.\nSonrakı xəbərVətən müharibəsi şəhidinin doğum günü qeyd edilib (FOTO)\nƏvvəlki xəbərŞəmkir Rayon İcra Hakimiyyətinin yeni başçısı təyin edilib – SƏRƏNCAM


İllik – Səhifə 287 – Yenicag.Az\nDYP-nin saxladığı avtomobildə narkotik aşkarlandı - FOTO\nBakıda avtomobildən narkotik götürülüb. Bu barədə Yenicag.az-a Daxili İşlər Nazirliyinin (DİN) Mətbuat xidmətindən məlumat verilib. Bildirilib ki, yanvarın 11-i saat […]\nErmənistanda nazir jurnalisti döydü – FOTO\nErmənistanın yüksək texnologiyalar sənayesi naziri Akop Arşakyanın jurnalist Paylak Faxradyana hücumunun təfərrüatları məlum olub. Yenicag.az xəbər verir ki, erməni jurnalist hadisə […]\nAzərbaycanda koronavirus (COVID-19) infeksiyasına 2 717 yeni yoluxma faktı qeydə alınıb, 1 341 nəfər müalicə olunaraq sağalıb. Nazirlər Kabineti yanında […]\nBu gündən etibarən Azərbaycanda 40 yaş üzərində olan vətəndaşlar vaksinasiyaya cəlb olunacaq.


İstanbulda özünü partladan qadının kimliyi təsdiq edildi\nKateqoriya: Dünya Yayımlama tarixi: 16.01.2015 14:13:00 3648 dəfə oxunub.\nÖzünü İstanbulda partladan kamikadze qadının anası fotoşəkillərdən qızını tanıyıb\nİslamazeri.az-ın “Lifenews”-a istinadən verdiyi xəbərə görə, İstanbulda özünü partladan terrorçu kamikadze qadının kimliyi təsdiqlənib. İstanbulda Soltanəhməddə Polis Şöbəsində özünü partladmaqda şübhəli bilinən 18 yaşlı Diana Ramazanovanın qohumları fotoşəkillərdə özünü partladan qızın Diana olduğunu təsdiqləyiblər. Qızın anası Rayzanat Ramazanova DNT testləri üçün öz qanını xüsusi xidmət orqanlarına verib. İnterpol vasitəsi ilə keçiriləcək ekspertizada Türkiyə xüsusi xidmət orqanları hadisə yerindən cəsədin qalıqlarından götürdükləri nümunələrini Rusiya xüsusi xidmət orqanlarına tutuşdurmaq üçün göndəriləcək.\nDiana Ramazanova Dağıstanın cənubunda Dərbənd şəhərində anadan olub. Daha sonra ailəsi ilə birlikdə Moskva şəhərinə köçən Diana şəhərdə satıcı işləyib. Diana sosial şəbəkə vasitəsi ilə Türkiyəli İdris adlı şəxslə tanış olub, daha sonra onunla evlənib və İstanbula köçüb. Göründüyü kimi, türk vətəndaşı terrorçuluğa cəlb edən casus olub.\nXüsusis xidmət orqanlarının məlumatına görə, Diana Ramazanovanı Rusiya Federasiyası ərazisində bir neçə dəfə terror aktı törətməyə təhrik etsələr də, naməlum səbələrdən bu baş tutmayıb. Amma yanvarın 6-da İstanbulda polis məntəqəsinə yaxınlaşan Diana pul qabının itdiyini bildirərək polislərin olduğu posta girərək üzərində olduğu partlayıcı qurğunu işə salıb.\nDiananın rəfiqəsi olan Marina Alexina öz müsahibəsində bildirib ki, Diana 2011-ci ildə Moskva şəhərinin Domodedovo hava limanında baş verən terror hadisəsinə çox pis yanaşırdı. O hər zaman mənə deyirdi ki, vəhabilərdən uzaq olmaq lazımdır, onlar çox pis adamlardır. Daha sonra Marina bildirib ki, Diananın hələ məktəb illərində Dərbənd də evləndiyi birinci ərindən boşandıqdan sonra onun xasiyyəti dəyişib. Moskvaya gələndən bir neçə müddət sonra isə Diana internet vasitəsi ilə türklə tanış olaraq İstanbula gedir. O, hətta mənə əri ilə olan şəkilləri göndərərək xoşbəxt olduğunu, hicaba gəldiyini və ərəb dilini öyrəndiyini bildirib.\nDaiana Ramazanovanın atalığı isə qızının 2014-cü ilin iyun ayında İstanbula istirahət etməyə getdiyini bildirib.\nQeyd edək ki, yanvarın 6-sı İstanbulda baş verən terror hadisəsində bir polis işçisi həlak olub, bir nəfər isə yaralanıb.


Prezident İlham Əliyev: Düşünürəm ki, Azərbaycan və Pakistan qarşıdakı illərdə hərbi əməkdaşlığı genişləndirməlidir » Butov.az\nTarix : 21-06-2021, 15:33\nAzərbaycan Qoşulmama Hərəkatının sədri kimi beynəlxalq hüquq və ədaləti fəal şəkildə müdafiə edir. Mən Bakıda keçirilən sammitdə şəxsən iştirak etdiyinə və Qoşulmama Hərəkatı çərçivəsində bizim təşəbbüsləri dəstəklədiyinə görə Pakistanın Prezidentinə çox minnətdaram.\nButov.az AZƏRTAC-a istinadən xəbər verir ki, bu barədə Prezident İlham Əliyev Pakistanın Quru Qoşunları komandanı ordu generalı Qamar Caved Bacvanı qəbul edərkən bildirib.\nAzərbaycan ilə Pakistan arasında əməkdaşlığın uğurla inkişaf etdiyini vurğulayan dövlətimizin başçısı deyib: “Biz müdafiə və müdafiə sənayesi sahələrində çox yüksək səviyyəli tərəfdaşlıq nümayiş etdiririk. Sizin bizim ölkəmizə səfəriniz bunun daha bir göstəricisidir. Biz Pakistanın müdafiə sənayesi məhsullarına çıxışımız olduğuna görə məmnunuq. Bildiyiniz kimi, biz bu məhsulları alırıq, bu da bizim hərbi potensialımızı gücləndirir. Düşünürəm ki, qarşıdakı illərdə biz hərbi əməkdaşlığımızı genişləndirməli və tərəfdaşlığımızı gücləndirmək üçün birgə hərbi təlim və başqa təşəbbüslər planlaşdırmalıyıq. Əminəm ki, bu və bir çox başqa məsələlər həmkarlarınızla müzakirə mövzuları kimi sizin gündəliyinizdə olacaq”.\nAzərbaycan XİN rəhbəri Pakistanın Federal müdafiə sənayesi nazirini qəbul edib\nPrezident Pakistanın ticarət nazirini qəbul edib


Bakıda xəstə ağaclar kəsilib - VİDEO\nHəmin ağacların yerinə yeniləri əkiləcək\nPaytaxtın bir sıra ərazilərində xeyli əvvəl əkilmiş Eldar şamlarının quruması baş verir ki, bu da sakinlərimizi ciddi narahat edir.\nEkologiya və Təbii Sərvətlər Nazirliyi və digər qurumlarin mütəxəssislərinin iştirakı ilə yaradılan xüsusi komissiya müəyyən edib ki, Abşeron yarımadasında mövcud Eldar şamlarının bir hissəsi göbələk xəstəliyinə tutulub. Xəstəliyin başqa ağaclara keçməsinin qarşısının alınması və yaşıllıq sahələrinin qorunması üçün bu ağaclar çıxarılaraq utilizasiya edilməlidir.\nQeyd edek ki, paytaxtın bütün ərazilərində xəstə, qurumuş, utulizasiya ediləcək ağacların siyahısı hazırlanıb və mərhələli şəkildə bu işlər Bakı Şəhər Yaşıllaşdırma Təsərrüfatı Birliyi tərəfindən həyata keçiriləcək. Utilizasiya edilən ağacların yerinə əkin mövsümündə yeni ağaclar əkiləcək.


111 AZN başlayan qiymətlər ilə Moskva - Sochi aviabiletlər. Moskva - Sochi təyyarəsinə biletlər. Bütün qiymətlər, endirimlər, xüsusi təkliflər / Tickets.az.\n111 AZN başlayan qiymətlərlə Moskva şəhərindən Sochi şəhərinə getmək üçün aviabilet seçin\nAviabiletlər / Moskva / Sochi / Moskva → Sochi Sochi - dan Moskva - a olan geri dönüş reysi\nAviabiletlər Moskva - Sochi\n17 May 2021, B.e.\nİstifadəçilərimiz tərəfindən Moskva - dan Sochi - a tapılan ən ucuz aviabilet: Северный ветер aviaşirkətindən 17.05.2021 uçuşu üzrə olan _____ dəyərində bilet. 111 AZN\n«Moskva — Sochi» istiqaməti üzrə aviabiletlər\nMəzuniyyətə çıxmağı planlaşdırarkən həmişə sərfəli qiymətə aviabiletləri haradan əldə edə bilərik deyə düşünürük. «Moskva — Sochi» istiqaməti üzrə aviabiletləri Tickets.az saytından əldə edə bilərsiniz. Burada marşrutun qurulması üzrə əla seçimlər və müxtəlif qiymət kateqoriyaları mövcuddur. Saytda menyu və filtrlər var ki, onların köməyi ilə səyahət edəcək insanların sayını, səyahət tarixini, dəqiq vaxtı və s. seçə bilərsiniz. Yalnız bir istiqamətə və ya elə həmin an hər iki istiqamətə də bilet ala bilər, transfer ilə və ya birbaşa uçuş ilə mürəkkəb uçuş marşrutu qura bilərsiniz. Tickets.az saytı vasitəsi ilə aldığınız biletlərin ödənişini rahat bir şəkildə onlayn olaraq edə bilərsiniz.\n«Moskva — Sochi» istiqaməti üzrə ucuz aviabiletlər.\n«Moskva — Sochi» istiqaməti üzrə təyyarəyə ucuz bilet — səyahət zamanı pulunuza qənaət etməyin üsullarından biridir. Aviabilet alarkən pulunuza qənaət etməkdə sizə yardımçı olacaq bir neçə tövsiyəni nəzərinizə çatdırırıq:\nEyni anda hər iki tərəfə bilet alın. «Sochi — Moskva» istiqaməti üzrə geri dönüş biletini elə həmin anda almağınızı tövsiyə edirik. Hər iki tərəfə biletləri ayrı-ayrı almaqdansa, belə edərsəniz biletlər sizə daha ucuz başa gələcəkdir.\nMoskva - Sochi təyyarəsinə ən ucuz bilet neçəyədir?\nMoskva - Sochi uçuşu üzrə minimum qiymət - 111 AZN.\nMoskva şəhəri Sochi şəhərindən hansı məsafədə yerləşir?\nMoskva şəhərindən Sochi şəhərinə məsafə 1378 кm.-dir.\nMoskva şəhərindən Sochi şəhərinə neçə aviaşirkət uçuş həyata keçirir?\nMoskva - Sochi marşrutu üzrə uçuş həyata keçirən 11 aviaşirkətlər: Yakutia Air, Nordwind Airlines, Smartavia Airlines.\nMoskva - Sochi marşrutu üzrə hansı hava limanlarından uçuşlar həyata keçirilir?\nMoskva şəhərində: Domodedovo, Sheremetievo Internaşnal, Vnukovo Internaşnal, Zhukovsky, Savelovsky Railway Station, Belorussky Railway Station, Paveletsky Railway Station, Leningradsky Railway Station. Sochi şəhərində - Soçi Internaşnal.\nMoskva — Sochi Son 48 saat ərzində istifadəçilər tərəfindən tapılan qiymətlər oferta ( təklif ) hesab edilmir\nMay 17.05.2021 dan 111 01.05.2021 09.05.2021\nMoskva → Çerepovets\nMoskva → Icevsk\nMoskva → Noqliki\nMoskva → Preobrazheniye\nMüştəri xidmətinə mesaj göndərmək üçün istifadəçi seansının unikal identifikatoru: 1104393157


Xızı rayon ümumtəhsil məktəblərinin məktəbəhazırlıq qruplarında məşğələlərə başlanılıb\nMəktəbəhazırlıq qrupları ölkənin bütün şəhər və rayonlarında, müvafiq maddi-texniki bazası və kadr potensialı olan məktəblərdə təşkil olunub.\nMəktəbəhazırlıq qruplarında “Ətraf aləmlə tanışlıq”, “Savad təliminə hazırlıq və nitq inkişafı”, “Bədii təfəkkürün inkişafı”, “Məntiqi və riyazi təfəkkürün inkişafı”, “Təsviri fəaliyyət”, “Musiqi”, “Fiziki mədəniyyət” məşğələləri keçirilir. Bu qruplarda gün ərzində 3, həftədə 4 gün olmaqla 12 məşğələ keçirilir. Bir məşğələnin müddəti 30 dəqiqə, məşğələlərarası fasilə 10 dəqiqə müəyyənləşdirilib.\nQeyd edək ki, Azərbaycanda 2015-2016-cı tədris ilində məktəbəhazırlıq proqramı bütün 5 yaşında olan uşaqların 24, 2016-2017-ci dərs ilində 55, 2017-2018-ci tədris ilində 65 faizini əhatə edib. 2018-2019-cu tədris ilində 5 yaşlıların 75 faizinə qədərinin məktəbəhazırlığa cəlb edilməsi nəzərdə tutulur.\nAçar sözlər: məktəbə hazırlıq, məktəbə hazırlıq qrupları


Avropa İttifaqının "EU4Digital" layihəsi “Azexport.az”la əməkdaşlığa dair məqalə dərc edib | Ereforms.gov.az\n11 iyun 2021, 11:34\nAvropa İttifaqının təşəbbüsü ilə həyata keçirilən "EU4Digital" layihəsinin rəsmi internet səhifəsində “Azexport.az” internet portalının da iştirak etdiyi pilot layihə barədə məqalə dərc olunub.\nPortalının rəhbəri Ayxan Qədəşov bildirib ki, pilot layihənin həyata keçirilməsində başlıca məqsəd Avropa İttifaqı (Aİ) və Şərq Tərəfdaşlığı (ŞT) ölkələri arasında yaradılan vahid rəqəmsal ticarət bazarın iş prinsipinin real təcrübədə yoxlanılması olub. Yaradılan rəqəmsal bazar ən müasir standartlara cavab verməklə məlumatların yalnız bir dəfə daxil edilməsi prinsipi ilə çalışır. Sifariş daxil olduqda satıcı tərəfindən daxil olunan məlumatlar sistem tərəfindən avtomatik olaraq hər iki ölkənin (alıcı və satıcı) gömrük və poçt orqanlarına da təqdim olunur. Bu məqsədlə “İSAR Group” şirkəti tərəfindən Azərbaycanda istehsal olunan taxta əl işi məhsulunun Almaniyaya göndərilməsi pilot olaraq uğurla reallaşdırılıb. Pilot layihədən əldə olunan təcrübə digər Aİ və ŞT ölkələrində də tətbiq olunacaq.\nO, həmçinin, bildirib ki, “Azexport.az” internet portalı layihədə Azərbaycanı təmsil etməklə yanaşı, Avropa İttifaqı və Şərq Tərəfdaşlığı ölkələri arasında yaradılan vahid rəqəmsal ticarət bazarı platformasının idarəetməsi də “Azexport.az” internet portalına həvalə olunub.\nQeyd edək ki, Avropa İttifaqının dəstəyilə həyata keçirilən “EU4Digital” layihəsinin başlıca məqsədi Aİ və ŞT ölkələri arasında vahid rəqəmsal ticarət bazarının yaradılması, rəqəmsal iqtisadiyyatın tətbiq sahələrinin genişləndirilməsi, rəqəmsal sahədə məşğulluq səviyyəsinin və iqtisadi artırımın dəstəklənməsi kimi istiqamətlər hədəf götürülüb.\nMəqalə ilə təqdim olunan link vasitəsi ilə tanış ola bilərsiniz: https://bit.ly/3g9ggNr


Ana səhifə » Xəbər lenti\t» DOST Agentliyi Müşahidə Şurasının iclası keçirilib\nƏmək və Əhalinin Sosial Müdafiəsi Nazirliyinin İctimaiyyətlə əlaqələr və kommunikasiya şöbəsindən AZƏRTAC-a verilən məlumata görə, S.Babayev Prezident İlham Əliyevin 2018-ci il avqustun 9–da imzaladığı Fərmanı ilə yaradılaraq 2019-cu ilin mayında açılışı olan Dayanıqlı və Operativ Sosial Təminat Agentliyinin sosial sahədə vətəndaş məmnunluğuna yönəlik islahatların təzahürü olduğunu vurğulayıb. Qeyd olunub ki, Birinci vitse-prezident, Heydər Əliyev Fondunun prezidenti Mehriban xanım Əliyevanın təşəbbüsü olan DOST konsepsiyası dövlət sosial xidmətlərinin modern və çevik, tam şəffaf mexanizmlər üzərində qurulmasına və “bir pəncərə”dən təqdim edilməsinə imkan verib.\nNazir 2019-2020-ci illərdə paytaxtda 3 DOST mərkəzinin, bu il martın 30-da isə dövlət başçısının iştirakı ilə 4 saylı DOST Mərkəzinin açıldığını deyib. DOST mərkəzləri tərəfindən 350 mindən çox vətəndaşa xidmət göstərildiyini, həmin xidmətlərdən vətəndaş məmnunluğu səviyyəsinin 97,2 faiz olduğunu diqqətə çatdırıb.\nHazırda Bakının 10 rayonu üzrə 4 DOST mərkəzinin fəaliyyət göstərdiyini qeyd edən S.Babayev Bakı əhalisinin artıq 1 milyon 915 min 200 nəfərinin DOST xidmətləri ilə əhatə olunduğunu bildirib. O, 2025-ci ilə kimi 16 regional DOST mərkəzinin və 46 rayon üzrə qəbul filiallarının açılmasının nəzərdə tutulduğunu qeyd edərək deyib ki, növbəti DOST mərkəzi yaxın vaxtlarda Abşeron rayonunda açılacaq. Bərdə, Quba və Sabirabad rayonlarında, Sumqayıt və Gəncə şəhərlərində də DOST mərkəzlərinin yaradılması işləri aparılır.


Ukrayna saytında “Bir kəmər - Bir yol” layihəsində Azərbaycanın əhəmiyyətinə dair geniş məqalə dərc edilib\n07.11.2018 - 10:45 | Xəbər 2805 dəfə oxunub\nAzərbaycanın Ukraynadakı səfiri Azər Xudiyevin Ukraynanın nüfuzlu “lb.ua” saytında “Çin-Azərbaycan-Gürcüstan-Ukrayna: "Bir kəmər - Bir yol" layihəsi çərçivəsində əməkdaşlığın perspektivləri” sərlövhəli geniş məqaləsi dərc olunub.\nSəfirlikdən Trend-ə verilən məlumata görə, məqalədə qeyd olunur ki, "Bir kəmər - Bir yol" layihəsi çərçivəsində “Cənub Qaz Dəhlizi” enerji layihəsi və Avropa-Qafqaz-Asiya və Çin-İran-Avropa nəqliyyat marşrutlarının həyata keçirilməsi xüsusi əhəmiyyət kəsb edir. Bu marşrutlar müxtəlif tranzit axınlarını Azərbaycanın ərazisində vahid sistemə birləşdirməyə imkan verir.\nBu baxımdan Azərbaycan bu layihənin kontekstində Cənubi Qafqazda geosiyasi və nəqliyyat mərkəzidir. "Bir kəmər - Bir yol" layihəsində iştirak edən bütün ölkələri özündə birləşdirən prosesdə Azərbaycan özü mühüm və həlledici geosiyasi, siyasi, mədəni və nəqliyyat məkanına çevrilir. Çünki müxtəlif tranzit marşrutlarını birləşdirərək və geosiyasi bir mərkəz rolunu oynayaraq, ölkəmiz bu marşrutları müxtəlif istiqamətlərdə genişləndirə bilir. Bu baxımdan Azərbaycan "Bir kəmər - Bir yol" layihəsi çərçivəsində Şərqi Avropa ölkələri üçün ən cəlbedici ölkədir. Ekspertlər ölkəmizin mədəni əməkdaşlıqda maraqlı olan bütün dövlətlər üçün təhlükəsiz, sabit və etibarlı tərəfdaş olduğunu qeyd edirlər.\nQeyd edək ki, Çin dövlət başçısı Si Cinpin “Bir kəmər - Bir yol” iqtisadi inkişaf strategiyasını 2013-cü ildə elan edib. Çinlə Avrasiya və Afrika ölkələri, o cümlədən qədim İpək Yolu üzərində yerləşən dövlətlər arasında qarşılıqlı əlaqələrin inkişafına və ticari-iqtisadi əməkdaşlığın inkişafı ilə bağlı müvafiq infrastruktur yaradılmasına yönəlmiş bu strategiya iki mühüm inkişaf istiqamətini əhatə edir: “İpək Yolu İqtisadi Kəməri” və “Dəniz İpək Yolu”. Söhbət malların güzəştli şərtlərlə Şərqdən Qərbə göndərilməsi üçün ticarət dəhlizlərinin yaradılmasından gedir.\nAzərbaycan Çinin bu strategiyasını dəstəkləyən ilk ölkələrdən biridir. Prezident İlham Əliyevin 2015-ci ilin dekabrında Çinə dövlət səfəri çərçivəsində “İpək Yolu İqtisadi Kəməri”nin yaradılmasının birgə təşviqinə dair Anlaşma Memorandumu imzalanıb. Bundan başqa, 2017-ci il oktyabrın 30-da istifadəyə verilən və Avropa ilə Asiya arasında ən qısa dəmir yolu əlaqəsini təmin edən Bakı-Tbilisi-Qars dəmir yolu, habelə Bakı limanı Çinin “Bir kəmər - Bir yol” strategiyasının həyata keçməsində əhəmiyyətli rola malikdir.